
N 
unca ATIA a critica BTW. Nan ta proponente di BTW, pa- 
sobra t’e manera di mas husto pa plama e belasting riba 
un base mas amplio. Segun Herrick Henriquez, presidente di 
e asociacion, loke nan tabata contra di dje, t’e manera con 
a presenta esaki. 
Tin diferente manera cu por a presenta cu ATIA a sugeri 
tambe. Pero Gobierno a bin cu un BTW di 6 y 18%, cu den e 
temporada di inflacion manera cu tin, cos a cambia. Tin un 
guera andando, prijs ta subiendo cu no tabatin den 2021 of 
cuminsando di aña. 
Pa hopi aña ATIA a propone esaki, ya cu e lo ta un miho 
sistema pa Aruba. 
E ta sigui splica cu na final si introduci e BTW lo bay ta mas 
miho. Durante di un rueda di prensa di gobierno reciente- 


mente, den 2024 lo ta aña di eleccion y mester ta sincero, 
cu en realidad nada lo pasa. Esey t’e mensahe cu ATIA a 
haya. 
Finalmente loke ta bay pasa, ta cu tin manera cu gobierno 
por bay ranca riba dje pa por ta no mester subi e BBO mes. 
Tin un rapport cu ATIA ta trahando riba dje, hunto cu otro 
gremio y sindicato, cu lo bay presenta algun idea unda por. 
Tin manera cu por genera mas entrada. Por baha gasto, por 
hisa compliance. Si mas hende cumpli ley, mas hende paga 
nan belasting, por ta tur esaki no mester pasa. E parti ey ta 
algo cu ATIA a bisa siman pasa tambe, cu hisamento di BBO 
ta straf e personanan cu si ta paga, cu si ta cumpli y no ta 
bay tras di esunnan cu no ta cumpliendo. E mensahe ta pa 
bay tras di esunnan cu no ta cumpli, cu ta hisa e compliance. 


F 
iscal di husticia a exigi un castigo di prizon di 11 aña 
contra e sospechoso. di 25 aña di edad, cu ta wordo 
acusa di un intento homicidio di un agente policial di ran- 
go brigadier di Cuerpo Policial di Aruba. Riba prome di mei 
2022, e sospechoso K. a dicidi durante un control di polis pa 
ranca sali bay cu su auto diripientemente y cu velocidad hal- 
to, caminda el a lastra e agente policial casi 100 meter y a 
bay riba un palo di luz. E agente policial di 31 aña di edad a 
resulta gravemente herida den e caida y boksmento 


cu e palo di luz. E sospechoso a sigui 
core bandona e sitio. 


Mas despues a haya banda di e auto un arma di candela. 
Banda di posesion di e arma aki ta acusa e sospechoso 
tambe di a menasa dos persona na un sitio nocturno e mes 
anochi ey cu un arma di candela. 
Ministerio Publico ta tuma e sospechoso sumamente na 
malo cu el a comete violencia contra un agente policial. 
Trahadonan di ayuda manera polis mester wordo juist 
proteha contra tur forma di violencia. 


Sigur den un caso manera esaki cu no tabatin ningun 
motibo pa violencia, fiscal a bisa. Corte lo dicta sentencia 
riba 4 di November pa 8.15’or di mainta. 


BTW t’e manera mas husto pa plama 
belasting riba un base mas amplio 


Diesun aña pidi pa intento di mata polis 

J 
ason Mathilda tabata den Corte diabierna pa di dos ases- 
inato cu el a comete den su bida. E prome tabata rond 
di 15 aña pasa ora cu el a hinca un homber den su gargan- 
ta dilanti Bam Bam Café. Y awo e tabata den Corte pa mata 
su tata Eugenio Mathilda dia 13 di december aña pasa. Dia 4 
di november awo e acusado di 32 aña lo haya su sentencia. 
Por nota cu e acusado ta un persona cu no ta preocupa kico 
otro hendenan ta pensa di dje. 


E ta admiti di ta uza marihuana, pero pa e por drumi anochi. 
Pero e ta contra e hecho cu su tata, un homber di 54 aña ta 
uza droga (piedra). 
Hustamente su uzo di droga tabata un di e puntonan di 
discusion riba 13 di december ultimo. Ademas, e hecho cu 
el a horta un boter di whisky na un fiesta cu nan a bay pero 
cu a finalisa cu morto di Eugenio. 


Despues di discusion, den e apartamento unda cu e tabata 
keda temporalmente cerca su tata, el a sali pafo. E ta bisa pa 
busca su arma y warde paden, mientras testigonan ta bisa 
cu el a bay na careda na su auto, despues di a lansa menasa 
contra e tata. 


Loke a pasa despues ta conoci pa tur hende. El a uza e arma 
contra su tata y e tiro cu a drenta bou di e brasa robes, a 
resulta fatal. Rond di 2’or di marduga e tata a fayece, cu su 
54 aña. 


“Tur hende sa cu ami ta loke mi tata a haci mi,” refiriendo 
na e hecho cu e ta asina pasobra asina su tata a siñe pa 
ta. Un arepentimento real e no a mustra. Aunke cu el a pidi 
disculpa na famia, pero na mesun momento ta bisa cu esaki 
lo no yuda pa trece su tata bek na bida. 


E no a mustra mucho interesa pa ayudo, pero si nan pone cu 
e mester sigui tratamento, e lo hacie. E mes ta bisa cu e ta 
un persona di anda den hopi hende. “Mi ta gusta ta mi so y 
p’esey mi ta hopi den mondi.” 


Cu su mama e tabatin contacto y su wela e por corda cu el 
a bishita dos biaha aña pasa. “Mi sa cu mi a haci malo y mi 
por haya un castigo di 20 aña. 


Sinembargo net mita di esey (10) ta loke fiscal a pidi contra 
dje. E fiscal a basa su mes riba sugerencia di profesionalnan, 
kendenan a traha rapport y a bisa cu e homber di 32 aña 
mester di tratamento. Dun’e un castigo pero yud’e tambe. E 
TBS ta un castigo mas pisa cu e castigo di prizon mes. E sa 
ki ora e ta drenta un instituto, obligatoriamente, y manera 
e cancion “Welcome to Hotel California” ta bisa: You can 
check out any time you like, But you can never leave”. E por 
bandona e instituto ora cu henter e team dicidi cu e ta apto 
pa drenta sociedad bek. 


Dia 4 di november awo tin sentencia den e caso aki. 


OM a pidi prizon y TBS pa 
homber cu a mata su tata 

A 
TIA a tene un rueda di prensa pa papia riba e plan di im- 
puesto di 2023 presenta dia 30 di september p’e minis- 
ter di finansa y cultura, Xiomara Maduro. 


Segun director di ATIA, Herrick Henriquez, den siman por a 
mira e efectonan di BBO. Tur hende sa cu BBO lo bay subi di 
6 pa 7 porciento, cu di berdad lo bay nifica riba mercado, un 
subida di 7.52% riba tur prijs cu tin. 


ATIA kier a enfoca un tiki riba e inkomstenbelasting (impuesto 
di entrada) cu a wordo splica na ATIA, cu lo bay baha cu 2% 
riba cada nivel. Tambe e belasting vrijevoet, cual ta liber di 
impuesto, cu a subi di 28.862 pa 30 mil florin. 
Tin cu mira semper cu como comerciante, nan ta ciudadano 
tambe na prome luga. Di parti di e comerciantenan, lo afecta 
nan como ciudadano y tambe lo afecta e saco tur persona. 


E parti cu lo bay cambia pa prome luga belasting vrijevoet 
lo subi cu 30 mil florin cual ta algo bon, pero tambe a baha 
schaal 4 di 147 mil pa 91 mil. Esey ta nifica cu ta baha 
e middenklas hopi mas, cual t’e hendenan cu ta gana un 
salario averahe. 


Pa por drenta schaal 4 cu ta paga awo 50% na inkomsten- 
belasting y lo yega ey mas lihe. Ta algo cu tambe den rueda 
di prensa di gobierno, a splica esey cu e bentaha ta p’e sala- 
rionan te cu 120 mil florin, cual ATIA a ilustra e bentaha di 
e diferente schaalnan di salario y tambe unda e desbentaha 
ta cuminsa tambe. 


Henriquez a sigui splica cu esey t’e parti cu gobierno a 
mustra ATIA, cual ta un salario di 42 mil florin pa aña awo 
ta paga un suma di impuesto di 1577 pa aña. 
Na 2023 lo paga 1200 florin pa aña. Esey ta nifica un bentaha 
p’e persona aki di 376 florin pa aña. 


Den e netwerk di ATIA, a consulta cu experto y a bay puntra 
kico e diferente schaalnan lo bin, ki efecto lo bay ta. Un 
persona cu ta gana 2000 florin pa luna no ta bay paga 
belasting pasobra ta bao di 30 mil florin pa aña. 


Un persona cu ta gana mas por ehempel 3000 florin pa luna 
ta bay scapa 21 florin pa luna, segun Henriquez. E ta un 
bentaha di berdad. Si bay mira e bentaha di mas halto, lo 
bay ta 99 florin pa luna, na un salario di un persona cu tin 
10 mil florin pa luna. 


Di mes e bentahanan ta bon, pero unda e desbentahanan 
ta cuminsa ta riba salario di net riba 10 mil florin. Nan lo 
bay paga mas na belasting compara cu e aña anterior. Tin 
di mira si ta husto, salario mas halto of no, pero un sistema 
husto ta cu tur hende ta bay scapa placa. 


Tur prijs ta subiendo. Awo di berdad un persona cu ta bay 
scapa 21 florin pa luna, e por realmente bay ahusta su mes 
na un BBO cu ta subi, un coriente y awa cu ta subi masha 
hopi mes. 


Un bentaha ta importante, pasobra nos tur kier pa tur hende 
su saco ta mas yen fin di luna, pasobra na final, ta crece 
comercio tambe, ta crece e economia di Aruba. 


Henriquez a splica cu a boga na gobierno tambe, cual a bisa 
tur ora, ta pa cuminsa wak pa baha gasto, pasobra e ora por 
hinca mas placa den saco di e ciudadanonan. 


Gobierno mester 
baha gasto p’e 
ciudadano por tin 
mas poder di compra 

Main responsibilities 
• Advise on policy issues with regard to gold and foreign exchange reserve management 
• Continuously monitor and advise on actual performance of the investment portfolio and liquidity position in 
foreign currency of the CBA as per approved investment guidelines and risk constraints to maximize income 
• Monitor and advise on the liquidity position of the commercial banks to ensure an efficient payment system 
• Actively participate in the Investment Committee of the CBA and advise on relevant matters 
• Conduct onsite examinations and provide policy recommendations in the areas of Exchange Rate Margin 
Compensation (ERMC) and Foreign Exchange Commission (FEC) 
• Assess requests pursuant to applicable laws related to the FEC and ERMC 
• Participate in committees, working groups, and various projects related to the department or the CBA 


If you qualify, send your motivation letter and CV to the President of the Centrale Bank van Aruba, Jeanette R. 
Semeleer, via recruitment@cbaruba.org 


Interested and need additional information? Please contact Omira Theodora, Manager Treasury, Financial Market & 
Banking Operations Department, via telephone: +297 525-2118 or e-mail: o.j.anthony-theodora@cbaruba.org 


We are looking for a dynamic Junior Policy Officer with a keen 
interest in the domestic and international financial markets 


Interviews, assessment, pre-employment screening, as well as a medical test form part of the hiring process 


Requirements 
• Master’s degree in Finance or Accountancy 
• 0-5 years of relevant work experience 
• In-depth understanding of the domestic and 
international financial markets 


Competencies 
• Excellent analytical and advisory skills 
• Strong writing and communication skills 
• Flexible and accurate 
• Able to work independently and in a team 
• Solution- and result-oriented 


Join our team of the Treasury, Financial Markets & Banking Operations Department and 
contribute to the financial stability of Aruba 


D 
en un comentario duna, Carlos Guaimo di sindicato cu 
ta representa e trahadonan, NWI, ta bisa cu nan ta haya 
cu minister Glenbert Croes ta hinca politica den WEB. Ora cu 
e landsverordening Corporate Governance bin, lo haya sa ki 
paso e sindicato por tuma. 


Carlos Guaimo, kende ta forma parti di e Comision Corporate 
Governance, a comenta cu e ley aki en principio 
ta dirigi su mes n’e ministernan y e ta pa cierto 
decision concreto manera un nombramento di 
un director. 


E sistematica ta cu prome cu un minister tuma 
un decision asina, e tin un ‘meldplicht’ n’e auto- 
ridad nobo cu ta bin. E autoridad aki lo duna su 
conseho y den e conseho aki semper e autoridad 
lo bisa si e tin obhecion pisa of no. Si tin obhe- 
cion, e ta trigger full e proceso cu si e minister 
toch kier sigui cu un nombramento cu e auto- 
ridad a conseha contra of tin obhecion pisa, e 
minister tin cu splica pakico ta haci esey. Lo tin 
cu wanta e decision pa por lo menos dos siman. 
Parlamento ta haya informacion di e minister 
kico e kier haci. Y ta haya e punto di bista di e 
autoridad. Ey Parlamento por haci su tarea di 
control. Prensa por pickup esaki y public’e, cual 
ta un elemento esencial den e control aki y den 
cualkier democracia. Aki pueblo por mira e infor- 
macion aki pasobra e autoridad lo publica tur 
esaki riba nan website. 


Un rol specifico pa un sindicato no tin regula 
den esaki. E ta bay si pa bin cu un check rib’e 
control di e ministernan riba cierto decision den 
e companianan estatal. 


Ora un sindicato ta concerni cu algo, por yega 
cerca parlamento. Un cos cu esaki por haci ta cu 
e nivel di transparencia por haci e decisionnan 


aki como un discusion publico. Aki e sindicatonan lo tin nan 
rol. 


Prome cu ehecuta un decision, si e ta contra conseho di 
autoridad e mester ta wanta. Ta bin dos siman di espacio 
cu e ley aki lo crea p’e tipo di decisionnan cu tin para den e 
concepto di ley. 


Carlos Guaimo 


Tur minister cu kier nombra un director nobo mester meld esaki prome 

Everything is for sale, including state of 
the art line boring machine, bridgeports, 
lathes and tooling. Also, we have a large 
assortment of taps, American & metric; 
large assortment of heli coils, American 
& metric; a large assortment of precision 
measuring equipment. We have a large 
assortment of various stock material. 


Dick Plante - Dick’s Machine Shop 


Tel: 593-7090 • E-mail: plante@setarnet.aw 


Address: Pos Chiquito 267F, Aruba 


Dick’s Machine Shop, 
N.V., Aruba is closed 


E 
x Minister Plenipotenciario Guill- 
frede Besaril por ta trankilo, cu e lo 
wordo persigui pa su maneho deficiente 
y dudoso cu el hiba na Arubahuis te na 
su retiro e aña aki. 
E trankilidad aki a wordo presenta e 
siman aki ora cu Prome Minister Evelyn 
Wever Croes a informa cu prensa cu e 
investigacion cu ta of a wordo haci na 
Arubahuis, lo no a concentra su mes riba 
e persona di Besaril pero riba cosnan cu 
no a bay bon y hasta a declara cu no ta 
un persona so ta wordo investiga den e 
caso aki pero mas hende ta envolvi y ta 
wordo investiga. 
Loke a hala atencion di e declaracion di 
Prome Minister Wever Croes, ta e hecho 
cu el a pone enfasis cu Besaril ya no ta 
den e funcion di Minister Plenipotenciario 
mas y cu awor e ta gosando di su “over- 
bruggingstoelage” y hasta a sigura 
Besaril den e conferencia di prensa, cu 
e tin su trabou bek den gobierno como 


ambtenaar, loke ya e tabatin prome cu el 
a drenta politica. 
Sumamente interesante sin duda tabata 
e hecho cu Prome Minister tambe a 
informa prensa cu e investigacion cu a 
tuma luga na Arubahuis, NO ta relacion 
cu Guillfred Besaril pero riba asuntonan 
cu no a bay bon, sigurando tambe cu no 
ta un persona so ta wordo investiga pero 
mas hende na Arubahuis. 
Na mes momento Prome Minister tambe 
a confirma cu e famoso carta c’un grupo 
di trahadonan a dirigi na su persona 
relaciona cu e maneho di Besaril, bou 
nomber di Arubahuis Team, cu su 
persona a ricibi e carta aki na luna di Mei 
di 2021 den cual a ser mustra cu cosnan 
no ta bayendo bon na Arubahuis y cu su 
persona a laga haci un investigacion di 
kico ta pasando. 
Loke ta straño den e caso aki ta cu na 
luna di Maart di 2021, Evelyn Wever 
Croes den su calidad como Prome 
Minister, a presenta na oficina 
di Gobernador y a informa cu 
e ta desolve Parlamento, loke a 
nifica cu su gabinete forma pa 
MEP, POR y RED, ta bay cas. 
Tur esaki despues cu informacion 
lo a drenta for di MOT, cu tin un 
“investigacion” andando contra 
di lider di POR y Parlamentario 
Alan Howell relaciona cu maneho 
di fondo di e fundacion di ‘frak- 
tiemedewerker’ di e partido aki. 
Te awe ainda e investigacion aki 
ta andando mescos cu e caso di 
Besaril y aki tin cu menciona cu 
no ta responsabilidad di Prome 


Minister pa dicidi cual caso ta mas serio 
cu otro y den ki direccion e investigacion 
aki tin cu bay y con tin cu trata e persona 
of personanan cu ta wordo investiga. 
Esaki claramente Prome Minister a haci 
e siman aki, ora cu practicamente el a 
defini e futuro di Besaril bisando cu e tin 
su trabou bek como ambtenaar ora cu 
su periodo di “overbrugging” finalisa, 
lagando man for di su responsabilidad 
den e asunto aki, ya cu e ministerio aki 
ta cay bou di su persona. 


E reaccion di Prome Minister e siman 
aki den caso di Besaril a crea espacio 
pa mas speculacion ainda, ya cu na 
luna di Mei di 2021 ora cu su persona a 
ricibi e carta di “Arubahuis Team”, cu un 
serie di acusacion contra mal maneho 
di Besaril, caminda cu el a pidi pa haci 
un investigacion, Evelyn ta bira pone e 
mesun persona aki, kende trahadonan di 
Arubahuis ta cuestiona su mal maneho, 
riba lista pa eleccion pa despues tambe 
bolbe nombra mesun Besaril como 
Minister Plenipotenciario na Den Haag. 
A permiti Besaril sinta den Conseho 
di Ministernan di Reino pa atende 
reunionnan importante sabiendo cu e ta 
wordo investiga pa asuntonan cu no ta 
mustra bon y tur esaki a wordo permiti 
pa un Prome Minister cu tur ora ta papia 
di integridad y a baha su gobierno ya cu 
e no por goberna cu hendenan manea 
Alan Howell cu lo no ta integro. 


Prome Minister a absolve 
ex Minister Besaril di tur acusacion 


Alan Howell na cas ainda durante investigacion 

A 
yega e ora pa e gobierno aki baha 
for di pedestal cu nan ta riba dje. 
Tempo cu partido mep tabata den 
oposicion nan tabata tira lodo riba tur 
hende paso nan nunca a haci nada 
malo. Awor nan kier biba den cashi 
glas y haci como sifuera cu nunca nan 
a kibra un copi. 


Pueblo ta sinti cu nan a perde tur 
trankilidad cu nan tabata tin y cu nan 
nivel di bida a bay drasticamente atras. 
Despues di e sla di awa y electricidad 
y riba dje cu e cobransa riba remedi di 
parti di AZV, awa a pasa hariña. Bo ta 
sinti e grito di pueblo cu no por mas. 
Gobierno ta sigui pensa cu nos pueblo 
ta pasivo cu nan lo por sigui suta 
pueblo cu medida. 


Den 5 aña di gobernacion e gobi- 
erno bou signatura di e partido comu- 
nista mep no a cumpli cu nada cu el a 
compromete su mes durante campaña. 
Nan plan di gobernacion ta simple- 
mente medida pa pueblo y pa nan 
fiesta, auto nobo y biaha den primera 
clase. Awor cu gobierno su lomba ta 
contra muraya ta forsa pa introduci 
medidanan di landspaket. Den pasado 
nan a destrui parlamento pa via di e ley 
di laft, awe nan a haci pio cu e cft ora 
cu a biaha scondi bay firma dia 13 di 
November 2020 entregando nos auto- 
nomia. 


Dia 30 di maart 2021 Prome-Minister 
a bay gobernador pa entrega retiro 
di su gobierno pa via cu su partner di 
coalicion esta parlamentario Howell a 
haya su mes cu problema cu husticia. 
Awe tin problema den su mesun seno 
pero te ainda no kier move un dede 


pa bay gobernador. For di aña 
pasa 1 di mei 2021 nos Prome- 
Minister a haya un e-mail for di 
Arubahuis di e fiesta cu tabata 
tuma luga cu placa di pueblo. 
Arubahuis ta resorta directa- 
mente bou di mando di nos Prome- 
Minister. Hopi biaha nos por a tende 
den prensa cu e no ta na altura. Semper 
e ta keda bira rond di e asunto pa no 
contesta. 


No ta por nada el a haya diferente 
bijnaam. Prome-Minister ta bisa cu e 
rapport di Central Account Dienst no ta 
cla pero nos sa cu e no ta papia berdad. 
E votadonan di mep ta cansa cu tanto 
corupcion ta pasa bou di wowo di nos 
Prome-Minister y cu nada no ta wordo 
haci pa stop e corupcion. P’esey a 
cuminsa saca e paña sushi riba caya pa 
tur hende mira. 


Coalicion den Parlamento a busca 
moda di tapa e desaster di minister cu 
tabata encarga cu Asunto Social den e 
caso di fase y loonsubsidie. Crisis Team 
tambe ta un otro desaster. Caft ta pidi 
un doorlichting den Dr. Horacio Oduber 
Hospital pasobra ta hinca miyones di 
florin di pueblo den un proyecto cu ta 
manera un bari sin bom. 


Esaki ta sin conta e contract scondi di 
Eagle LNG y awor kier haci mesun cos e 
proyecto di Molina di biento. Sin conta 
e directornan di WEB cu a manda cas 
cu ta costa miyones di florin di placa 
di pueblo. Y ainda gobierno kier bin cu 
38 medida mas riba lomba di pueblo. 
Gobierno ta kere cu pueblo lo sigui 
manda abou e desaster cu gobierno a 
hinca pueblo aden. 


Nos di partido Curpa ta kere cu a yega 
na un punto cu dialoga cu gobierno 
ta imposibel. Nos pueblo mester di un 
solucion mas pronto posibel. Si nos tur 
keda sinta man crusa nada lo pasa y 
nos tur lo tin cu biba den e miseria aki 
causa pa e gobierno. 


Partido RAIZ tin e cartera di integr- 
idad pero nan no por papia di integr- 
idad paso nan ta complice di tur locual 
cu ta pasando. Nan a laga partido mep 
pasa nan un fastball cu e carteranan. 
Locual cu ta resorta bou di cartera di 
RAIZ ta dump di Parkietenbos, Post NV, 
Serlimar y Arubus. Parce cu nan no ta 
nan pero nan ta sigui ehempel di nan 
si paso den Arupark tin caranan nobo 
ta cana pega sticker riba autonan den 
centro di Oranjestad. 


Pueblo no por mas p’esey gobierno 
mester bay cas. Dios ta laga tur cos 
sali na claridad. Gobierno a sembra 
inhusticia y awor nan mester bay paga 
pa tur inhusticia cu nan a comete. Nan 
ta sinti cu nan ta dios y ningun hende 
por bisa nada. 


Eric Ras 


Si sembra inhusticia y 
desunion lo bo cosecha 
mal gobernacion 

D 
iaranson mainta, durante reunion 
publico den Parlamento, Prome 
Minister señora Evelyn Wever-Croes y 
Minister di Husticia, señor Rocco Tjon, 
a duna splicacion amplio riba 
e tematica di frontera cu Ven- 
ezuela. Prome Minister a elab- 
ora riba e aspectonan riba cua 
e comision encarga a conse- 
ha pa Gobierno tene cuenta 
cu nan den e decision pa hab- 
ri frontera si of no. E aspec- 
tonan ta entre otro Asiel; Vio- 
lacionnan di derecho humano 
na Venezuela; DVG; y Visa. 


Exigencia di visa ta un aspecto 
hopi importante. Na comienso 
di gobernacion di Gabinete 
Wever-Croes I, Gobierno tabata 
luchando cu e problematica di 
e crisis imigratorio y a evalua e 
posibilidad di introduci un visa. 
Manera ta conoci na e momen- 
tonan aki, pa esnan cu kier sali 
di Venezuela y bishita Aruba, 
Corsou of Boneiro, mester 
aplica pa un visa. E proceso 
no ta uno facil, mirando cu e 
visa aki mester wordo pidi na 
embahada di Caracas na unda 
tin un maneho actual cu nan 
no ta procesa mas di 8000 visa 
pa aña. E total di 8000 aki ta 
conta pa tur pais di Reino den 


parti di Caribe. 


Pa por aplica pa e visa aki, e persona 
mester tin cierto entrada y mester por 
demostra cu e tin suficiente placa pa 
cubri su gastonan durante su estadia. 
Tambe nan ta controla si e persona tin 
un historial penal. Tur e informacionnan 
aki ta wordo hinca den sistema. 


Tin algun categoria cu ta wordo 
considera “preferent”, loke ta significa 
cu e personanan aki ta haya e visa 
mas lihe. E categorianan ta MICE 
(Meetings, Incentives, Conferences 
and Events), cu ta un evento cu ATA 
ta organisa. Tambe esnan cu ta doño 
di un of mas propiedad na Aruba, nan 
lo haya e visa pa por bin atende cu 
nan propiedadnan, turistanan cu ta 
bin pa negoshi, of esnan cu ta un VTA 
“houders”, cual ta esnan cu tin un visa 
Mericano y no mester aplica pa un visa 
na Aruba. 


Posicion di Gobierno di Aruba ta pa 
yega na palabracionnan concreto cu 
autoridadnan Venezolano. E comber- 
sacionnan ta biniendo poco poco riba 
pia y mi ta spera cu nos por tin bon 
palabracionnan pa Aruba ta sigur cu 
habrimento di frontera ta safe y sigur 
y responsabel. 


Prome Minister Evelyn Wever-Croes: 


Exigencia di visa ta un aspecto hopi importante den 
decision si ta habri frontera cu Venezuela of no 


9 


AWEMainta 
Local 
Diasabra, 15 October 2022 


D 
iaranson 12 di october 2022 Horacio Oduber Hos- 
pital (HOH) y Guardian Group Fatum a firma un 
acuerdo cu ta encera un miho reglamento di pensio- 
en pa tur empleado di HOH pa un periodo nobo te 2027.  


E actual reglamento di pensioen ta caduca 31 di december 
2022 y pa e motibo aki a bin cu’n comision di pensioen na 
april 2022. E ta consisti di miembronan for di departamento 
di Recurso Humano, Finansa, hurista y miembronan di direc- 
tiva di ABV. Nan tarea tabata pa busca e miho reglamento 
di pensioen pa e siguiente 5 aña esta te cu 31 di december 
2027. E comision aki a wordo sostene pa consehero actu- 
ario Rishi Achaibersing, cual el a pidi oferta na diferente 
compania y despues di a negosha efectivamente a conseha 
Directiva di HOH y miembronan di ABV pa prolonga e rela- 
cion cu Guardian Group Fatum. 
  
Cu e continuacion di colaboracion aki ta reforsa mas ainda 
e confiansa entre HOH y Guardian Group Fatum cu ya caba 
tin pa 40 aña. HOH ta distingui su mes di otro dunadonan di 
trabou pa e forma con ta reuni durante añanan cu sindicato 
pa negosha CAO y ta yega cada bes na acuerdo pa duna un 
parti di e espacio di salario disponibel pa mehoracion di e 
reglamento di pensioen.  E premie total cu ta disponibel awo 
ta 15% di e salario. Cu esaki HOH ta ofrece su empleadonan 
un bon pensioen di biehes compara cu otro dunadonan di 
trabou na Aruba.   
  
E reglamento di pensioen di HOH ta ofrece participantenan 
un flexibilidad grandi door cu nan mes por dicidi e contenido 
di nan pensioen.  E emergeadura di e contract  ta haci cu 
Guardian por administra eficiente y asina gasto ta baha 
drasticamente. Banda di esaki e rendimento tambe a mehora 
door di un miho reglamento di partimento di ganashi. Door di 
esaki e participante ta haya mas pa su placa. ‘Alfinal, t’esaki 
ta conta pa nos empleadonan. Kico ta resta y si cu ainda cu 
loke resta por hiba un bon bida’, yena di satisfaccion Jacco 
Vroegop, director di HOH ta menciona. 
  
Un mehoracion importante ta cu tur participante tin e posibil- 
idad pa mira tur informacion tocante nan pensioen online. Pa 
medio di e ‘Pensioenplanner’ cada persona por haci calcula- 
cionnan pa cu nan situacion, pa determina e efecto di deposi- 
tonan extra den e reglamento di pensioen. “Tambe por haci 


un simpel calculacion di e efecto pa baha cu pensioen mas 
trempan of mas laat”, segun manager di benta Guardian 
Caribbean, Jacques van der Scheer.  
  
Regularmente Guardian ta percura pa presentacionnan pa 
empleadonan di HOH y e biaha aki atrobe lo haci esaki pa 
splica e mehoracion cu a wordo realisa den e reglamento di 
pensioen nobo na e participantenan.   


Finalmente Guardian lo bin cu tres workshop pa partici- 
pantenan cu dentro di 5 aña lo baha cu nan pensioen pa 
asina nan por baha bon prepara. No solamente lo papia 
tocante e aspecto financiero pero tambe aspectonan psico- 
logico y di salud. Pensioen ta un comienso di un fase nobo 
di un persona su bida.  HOH y Guardian ta compromete pa 
prepara e empleadonan di HOH miho posibel pa cu esaki. “Al 
fin al cabo, cuido ta geneticamente ancra den ambos organ- 
isacion”. 


Acuerdo reglamento di pensioen HOH y Guardian Group Fatum 


Mehoracion pensioen 
empleadonan HOH te cu 2027 

AWEMainta 
Deporte 
Diasabra, 15 October 2022 


A 
ntes den tempo di Wild West, ora 
bo ta “the fastest gun” bo mes- 
ter ta cada rato prepara pa un hala di 
guynan para den rij pa challenge bo, y 
den mundo di domino no ta nada dife- 
rente! Net awo cu Team Snor, bou guia 


di Nelson “Snor” Perez, a kere cu nan lo 
haya un tempo di paz y sosiego despu- 
es di a gana poco bataya fuerte y dem- 
ostra cu nan ta “the toughest stone on 
the hill”, ata, “out of nowhere”, un grupo 
di taxista bou guia di Joselito Saladin a 
dicidi di hinca den nan cabes pa 
bin tumba Snor. Manera pisca- 
donan sa bisa, ora biento bolt- 
er lama ta trece cos straño tera! 


Awe 15 di october, cuminsando 
pa 8’or di anochi, e conocedo y 
mundialmente famoso Domino 
Square Garden n’e grens di 
Calabas cu Kudawecha lo bira un 
biaha mas scenario di un sambo- 
mbaso di bataya di domino! Den 
un entrevista exclusivo, Snor 
Perez a declara cu e ta bay 
mustra e taxistanan cu miho 
nan keda tras di nan stuur di taxi 
y no mete den materia mucho 
mas avansa cu djis por cambia 
speed di 1 te 4, y core ariba un 
liña stret di A pa B sin tin nodo 
di dal un bocht! Ta di unda a 


sali, segun Snor, c’un par di “hulpchauf- 
feur” diripiente kier bin dirigi trafico? Pa 
haci bida dje supuesto taxistanan facil, 
Snor a declara cu e ta te hasta dispuesto 
pa laga e taxistanan pirata tambe sinta 
na mesa, pasobra segun Snor, esey no 
lo haci diferencia toch! Conta storia di 
cowboy na turista durante dia ta full 
otro cuenta cu compronde e teorianan 
complica y matematicamente asom- 
broso c’un berdadero maestro di domino 
mester domina! Algo cu nos sa caba di 
experiencia cu Snor ta un experto den 
dje cada biaha cu nos wak e sali cu un y 
blanco mientras e tin 6 piedra di 6 den 
su man! 


Pues shonnan amante di domino pata 
pata di adrenalina, awe 15 di october, 
cuminsando pa 8’or di anochi, e unico 
Domino Square Garden na mundo ta 
warda boso pa bin experiencia e chal- 
lenge di siglo entre Taxi Boys y Team 
Snor. Manera semper, entrada ta comple- 
tamente gratis y durante half time e 
snacks lo core completamente por nada! 
Yegaaa! 


Taxi Boys ta challenge team Snor! 

AWEMainta 
Deporte 
Diasabra, 15 October 2022 


D 
iaranson 12 di october, e ekipo di U15 di SV Estrella 
a batisa nan uniform nobo na VCC International den 
presencia di gerencia, hungadonan y staf di e team. 


SV Estrella Futbol a wordo funda riba 1 september 1948 y 
ta consisti di diferente categoria cuminsando di muchanan 
bou 5 aña te cu e team di Division Honor, como tambe team 
di damas y seccion di veteranonan. 
Estrella su veld ta keda na Papilon, Santa Cruz y por bisa 
cu Estrella ta un di e teamnan di futbol cu mas historia na 
Aruba. Hopi deportista a forma den Estrella y cu awor ta 
ciudadano ehemplar. 


SV Estrella kier extende un danki na gerencia di VCC 
International pa cu e aporte na e team di hobennan cu ta 
practica deporte di futbol. Team U15 lo start e campeonato 
2022-2023 e siman aki cargando orguyosamente e logo di 
VCC International y Exact riba nan uniform. 


SV Estrella a batisa uniform 
nobo na VCC International N.V. 


12 


AWEMainta 
Internacional 
Diasabra, 15 October 2022 


D 
en e aldea Vadgaon den e distric- 
to di Sangli na India, a introduci 
un ley cu sin duda por ta ehempel pa 
henter mundo, con pa combati un adic- 
cion serio entre mucha y hobennan, cu 
ta e adiccion pa celular y television. 
E sector cu ta conta cu 3 mil persona, 
a dicidi di introduci un ley dia 14 di 
Augustus ultimo, cu tur anochi pa 7’or, 
un sirena lo zona pa henter e aldea cu 
ta nifica cu tur television den tur cas, 
tin cu wordo paga y tur uzo di celular 
tin cu para mesora. 


Pa 8.30 di anochi, un biaha mas sirena 
lo zona na tres ocasion loke ta nifica 
cu e prohibicion ta keda cancela y e 
medida aki ta pa famia mes haya tempo 
pa papia cu otro, atende asuntonan 
familiar en un forma mas personal y 
reestablece un contacto entre miem- 
bronan di famia, loke a devalua formal- 
mente den ultimo decada. 
Presidente di e Conseho Administrativo 
di Vadgaon, sta Vijay Mohite a mustra 
cu e ley a drenta na vigor dia 14 di 
Augustus, mesun dia cu India ta celebra 
su fecha di independencia insistiendo 
cu “nos tin cu stop cu e adiccion aki.” 
Segun e mandatario, ta un hecho cu 
muchanan a bira hopi adicto mas 
ainda na television y celular durante di 
pandemia di covid pa asina haya nan 


educacion pero awor cu scolnan a habri 
di nobo e aña aki, muchanan a bolbe 
scol caminda nan ta atende lesnan na 
scol y otro colegionan. 


“Sinembargo awor ta un hecho cu ora 
cu e mucha- y hobennan yega cas bel 
for di scol, nan ta sigui atento pa mira 
television of nan ta riba nan celular pa 
diferente motibo, loke na mes momento 
ta practicamente limita e contacto cu 
otro miembronan di famia den cas. 
E ley ta destina pa duna espacio na 
mayornan tin mas tempo pa atende 


cu nan yiunan, entre otro haciendo 
nan huiswerk of cualkier otro tarea, 
rumannan por sinta combersa cu otro 
of hunga pafo of paden y henter e 
famia por sinta come hunto na mesa. 
Sin duda e ley aki, e iniciativa di e 
Conseho Administrativo di Vadgaon, 
ta algo fenomenal, cu ta dirigi na 
drecha algo asina importante den bida 
di hende, esta di tin mas contacto 
personal cu otro, fortalece asina e 
contacto aki y brindando mas posibi- 
lidad pa mas contacto persona impor- 
tante den seno familiar. 


Na India 


Ley pa paga television y pone 
culular un banda pa un ora y mey 

AWEMainta 
Comunidad 
Diasabra, 15 October 2022 


M 
anera ta custumber cu e celebracion di “World Food 
Day” ta riba dia 16 di October awor. Tema pa e aña aki 
ta “Leave no one behind” Dia Mundial di Alimentacion enf- 
oca riba e miyones di hende mundialmente cu no por tin ac- 
ceso regular na alimentacionnan nutritivo. Pa e motibo aki 
a scoge e lema. 


Dia mundial di Alimentacion 2022 ta celebrando un aña yena 
cu hopi desafio global incluyendo e Pandemia di COVID-19, 
conflicto cambionan Climatico, aumento di prijsnan mundi- 
almente y tensionnan internacional. Tur esaki ta afectando 
e siguridad alimenticio mundialmente. Aunke nos a avansa 
den construi un mundo miho, toch asina mes tin person- 
anan cu a keda atras. Personanan cu no por wordo beneficia 
di e desaroyo, Innovacion of e crecemento economico. Asina 
miyones di persona mundialmente no ta alcansa pa tin un 
alimento saludabel cu lo pone nan den riesgonan halto di 
insiguridad di cuminda y mal nutricion. Pero pa caba cu 
hamber no ta trata di solamente di suministro. Awendia e 
produccion ta suficiente cu por alimenta ful e planeta. 


E problema ta e acceso y disponibilidad di alimento nutritivo 
cu cada bes ta wordo obstaculisa pa hopi desafio manera 
Pandemia, Conflictonan, Cambionan Climatico, desigualdad, 
aumento di prijsnan y tensionnan internacional. Mundo 
completo ta sufri di e di desafionan cu ta manera un domino 
efecto cu no conoce frontera. 
Mundialmente di 80% di personanan di pobresa extremo cu 
ta biba den zona di campo of urbano y ta mayoria di depende 
di agricultura y recursonan natural pa biba. Generalmente 
ta esunan mas afecta pa desasternan natural of provoca pa 
negligencia humano debi na origen of estado. E ta un lucha 
pa nan por obtene acceso na formacion, finansa, innovacion 
y tecnologia. 


Nos accionnan ta nos futuro 
Gobierno, sector priva, sociedad civil, organisacionnan 
internacional y e mundo academico tambe lo bay tin mester 
di nos ayudo. 
Nos mester influencia loke ta trata e produccion di nos 
alimento y aumenta nos demanda pa alimentonan nutri- 
tivo produci na un manera sostenibel. Na mes momento 
nos mester ta mas sostenibel den nos accionnan diario. 
Na prome luga nos mester reduci e perdida y desperdicio 
di alimento. Nos mester tin e responsabilidad pa manda un 
mensahe pa crea conscientisacion riba e importancia di 


salud y un bida sostenibel. Nos mester haci un esfuerso pa 
mitiga cambio climatico y degradacion ambiental. Nos tur 
mester di dje. Nos mester activa un movemento di alimenta- 
cion cu ta defende e cambionan ambicioso aki. 


Di parti di Departamento di Agricultura, Cria y Pesca-Santa 
Rosa, nos ta encurasha tur persona, pa cuminsa planta den 
nan cura pa hunto nos por logra un siguridad di cuminda pa 
nos famia y cu e posibilidad cu esaki por bira un forma di 
entrada adicional, asina aportando na nos economia local. 


Dia di Alimentacion 2022 Tema: 


No laga ningun hende atras 

AWEMainta 
Comunidad 
Diasabra, 15 October 2022 


R 
ecientemente, Burger King a organisa un mainta pa e 
cliente y empleadonan di Fundacion Contra Violencia 
Relacional, riba Dia Internacional Contra Violencia.  


E mainta aki tawata uno cu a trece energia y positivismo pa 
tur cu a participa y tambe pa e organisadonan mes. Hunto 
cu Roshen y Camila di Bring It On, y Maria Pucci di Cacao 
Yoga, esnan presente a disfruta di Zumba y Yoga.  


Con a bin na e idea aki? 
Management di Burger King kier a conscientisa pueblo contra 
violencia, y asina aki a bin den contacto cu FCVR.  Durante 
un bishita pa conoce e fundacion, Management y Marketing 
Team a sinta cu Sra. Magaly, Sra. Talina y Sra. Rich Ann, pa 
conoce y scucha con FCVR ta yuda nos comunidad.  
Ta importante pa nota cu FCVR ta draai completamente riba 
donacion y esaki a pone cu Burger King a dicidi pa aporta 
na e FCVR na un manera cu mas ta beneficia e fundacion.  
Desde 2 di October, cu cada compra di e 10pc Chicken 
Nuggets Meal, un parti lo wordo duna na FCVR. Di e manera 
aki, comunidad tambe por aporta y yuda Fundacion Contra 
Violencia Relacional.  


Nos kier a gradici henter e team di FCVR pa e bunita trabou 
cu nan ta haci pa e clientenan di e fundacion, nos di Burger 
King ta orguyoso di esaki y nos ta contento cu nos por yuda 
aporta.  


Un mainta di Salud y Bienestar na 
Fundacion Contra Violencia Relacional 


A 
yera diabierna 14 di October, delegacion di Aruba lo 
ta rumbo pa atende congreso internacional di Interpol. 
Manera ta conoci Aruba ta miembro di e organisacion aki, y 
esaki a conduci cu aña pasa nos a lansa diferente proyec- 
to, na cual no tawata tin gasto mara. Ehempel nan ta “Inter- 
pol aan de grens” pa fortifica siguridad na nos frontera y “I- 
arms” pa combati armanan ilegal. 


E congreso di e aña aki ta sumamente importante, mirando 
cu paisnan den nos region cu nos ta traha cunan caba, 
lo ta presente tambe. Banda di e programa oficial nos tin 
reunionnan plania cu diferente agencianan pa fortifica 
lasonan, comparti conocemento y explora metodonan nobo 
pa combati corupcion. 


E ultimo aki ta sumamente importante mirando e diferente 


casonan di corupcion cu ta andando aworaki, manera caso 
avestruz. E caso di corupcion mas grandi cu Aruba a yega di 
conoce caminda Sevinger di partido AVP ta wordo sospecha 
pa labamento di placa y bende patrimonio di pueblo. 


Pero e siman aki tambe tawata tin sentencia di hues caminda 
ex-agente policial P. Goede-Kock a perde su trabou, despues 
di a wordo haya culpabel pa tres hues di a comete actonan 
coruptivo di comparti informacion cu sospechoso P. Croes 
den caso Ibis. Un otro caso di corupcion di partido AVP. 


Pues, di e congreso aki nos lo bin bek cu palabracionnan y 
colaboracion cu e mundo internacional pa loke ta husticia, 
pa di e forma ey nos sigui ekipa nos organisacionnan pa por 
combati actonan coruptivo, manera aworaki ta andando cu 
partido AVP. 


Minister Rocco Tjon: 


Delegacion di Aruba ta rumbo 
pa atende congreso internacional di Interpol 

AWEMainta 
Comunidad 
Diasabra, 15 October 2022 


D 
iahuebs anochi 13 di October, Dia di Conscientisacion di 
MBC (Meta-sta-tic Breast Cancer) Gobierno di Aruba ta 
uni su mes cu mundo henter y a ilumina Bestuurkantoor cu e 
luznan color roos, teal y berde cu ta identifica MBC. Meta-sta- 
tic Breast Cancer ta e cancer metastatico di pecho, cu a pla- 
ma den e curpa, cu ta e stage 4. Na Aruba nos tin pashentnan 
sigur cu ta pasando door di e dificultad aki. Un di nan ta Myan- 
dra Croes, un luchado, cu hopi curashi y determinacion. 


Presente na e ocasion tawata Prome Minister Evelyn Wever- 
Croes, Minister Rocco Tjon, Minister Dangui Oduber, Minister 
Ursell Arends, amiganan di Myandra, Presidente y Vice 
President di di Mary Joan Foundation, Parlamentario Shailiny 
Tromp Lee, Afranina Henriquez cu a representa amiganan di 
Myandra, y demas invitadonan. 


Prome Minister Evelyn Wever-Croes n’e ocasion a duna un 
discurso encurashando tur hende muhe pa cuida y controla na 
tempo y a tuma e oportunidad pa gradici y felicita tur esnan cu 
e luna aki ta pone atencion riba e tema importante aki. 


“October ta e luna cu ta para keto na cancer di pecho. Cancer 
no ta discrimina, e por bati na porta di cualkier persona na 
e momento di mas inespera. Cancer ta hopi cruel cu por tin 
consecuencianan hopi grandi. No solamente pa esun cu tin 
cancer, pero pa henter su famia. Ami a pasa aden cu famil- 
iarnan hopi cerca, hoben y mas grandi y e ta keda algo suma- 
mente dificil. E luna aki nos ta enfoca mas riba cancer di pecho, 
y di experiencia mi por bisa cu si e wordo detecta trempan, e 
efectonan riba abo y bo famia, ta menos. 


P’esey mi ta haci yamada na tur hende muhe, di 18 aña bay 
ariba, ban ta consciente y tuma e pasonan di prevencion. Bo 
por samina bo mes, y si bo sinti algo inusual, acudi na bo dokter. 
Si mester, haci mammogram pa bo ta sigur. Y si, e mammo- 
gram ta doloroso, pero nada compara cu si bo tin cancer y bo 
no detecte trempan. Ademas nos ta hende muhenan fuerte y 
balente, un ta berdad? 
Cancer di pecho ta un di e formanan di cancer cu por detecta 
trempan. Aki na Aruba tin un sistema hopi bon di salud di con 
por detecta cancer di pecho trempan. Esaki por door di haci 
test, y/of controla pechonan bo mes. Sea via bo dokter, HOH 
of via stichting BOB. “Ainda tin hende ta bisa ay no, mi tin 
berguensa, of ay no, e mammogram ta haci dolor, of ay no, si 
mi tin cancer mi no kier sa. Cu tur respet, mi no ta comparti e 
opinion aki. 


PAKIKO E TA ASINA IMPORTNATE ? 
Nos como hende muhe, tin hopi hende cu ta depende di nos. 
Nos famia, nos yiunan, nos cas, nos pareha , nos trabou y mas. 
Pero pa por haci tur esey nos tin cu cuida nos mes prome. 
P’esey, mi ta invita tur hende muhe un biaha mas, e luna aki 
ban ta mas consciente di cancer di pecho. Con nos por detecte 
trempan y preveni. 
Awe mi kier probecha di e oportunidad pa gradici y felicita 
tur esnan cu e luna aki ta pone atencion riba e tema impor- 
tante aki. Instancianan manera Mary Joan Breast Cancer 
Foundation, Konigin Wilhelmina Kankerfonds, Stichting BOB, 
Mammo poli na HOH. Tur instancia y tur persona cu ta lucha 
den esaki. Hunto nos por combati e efectonan di cancer di 
pecho mas miho. 


Myandra y tur nos ciudadanonan luchando cu cancer na 
Aruba, nos ta cu boso den pensamento y oracion. Boso tin 
hopi hende cu ta stima boso y sostene boso y mi ta sigur cu 
boso lo logra den e lucha aki. Pa boso, awe Gobierno di Aruba 
ta UNI na e conscientisacion aki, pa nos pone extra atencion 
pa nos hendenan muhe cuida nan salud. Y p’esey awe nos ta 
ilumina Bestuurkantoor cu e luznan color roos, teal y berde cu 
ta como muestra di nos apoyo y conscientisacion. 


Ban cuida nos mes, y ban controla nos mes. Hacie pasobra 
nos ta stima nos mes, nos famia y nos kier t’ey pa nan pa hopi 
tempo”, Prome Minister Evelyn Wever-Croes a expresa den su 
discurso diahuebs anochi. 


En conexion cu luna dedica na cancer na pecho, durante full 
luna di october, Bestuurskantoor ta keda ilumina cu e color 
roos di cancer di pecho. 


Dia di Conscientisacion di MBC 
Durante luna di cancer di 
pecho ban ta consciente di con 
pa preveni y cuida nos mes 

AWEMainta 
Comunidad 
Diasabra, 15 October 2022 


A 
ruba Hotel & Tourism Association (AHATA) su Envi- 
ronmental Committee (Comision di Medio Ambiente) a 
duna un presentacion diahuebs atardi den Alhambra Ball- 
room na varios companianan chikito y mediano. E comision 
ta consisti di representantenan boluntario cu ta lidera prac- 
tica di sostenibilidad na companianan miembro di AHATA. 


Pa conmemora ‘Earth Day’ aña pasa, AHATA a distribui su 
guia di ‘Environmental Best Practices’ cu e meta pa motiva 
compania miembro pa implementa practica di sosteniblidad 
den nan operacion diario. 
E aña aki a scoge pa haci un presentacion cu ta comple- 
menta e informacion brinda den e guia y duna ehempel 
practico di companianan local cu ta tumando pasonan den 
e area di sosteniblidad. E presentacion di e comision ta 
ilustra e beneficionan pa nos medio ambiente y e beneficio 
financiero pa companianan cu ta compromete nan mes na 
sostenibilidad. 


Topiconan presenta den e sesion a inclui: e tres pilarnan 
di sosteniblidad (social, ambiental, y economico) y e siste- 
manan principal di reduci, reusa, recicla y reutilisa. A ilustra 


kico ta sosteniblidad den un negoshi, conservacion di awa y 
coriente, mantenemento preventivo, y trabao boluntario pa 
bienestar di nos comunidad. Un elemento importante tambe 
ta con pa involucra empleadonan den e proceso di sostenib- 
ilidad. Na final, e comision a ofrece un ‘mentorship program’ 
pa yuda companianan miembro introduci sosteniblidad den 
nan companianan cu practicanan basico. 


E presentadornan tabata John Wardlaw di Tropical Bottling 
Company, Miriam Stuurman di De Palm Island, Ryan Bareño 
di Marriott’s Aruba Surf Club, Andrew Rasmijn di Marriott’s 
Aruba Surf & Ocean Club, y Daniel Aguirre di La Cabana 
Beach Resort. Otro miembronan di e comision cu a yuda cu 
planificacion y ehecucion ta Astrid Winterdaal di De Palm 
Tours, y Vanessa Rasmussen y Laura Molina di AHATA. 


Na 2023 AHATA su Comision di Medio Ambiente tin dife- 
rente proyecto planea, incluyendo bishita scolnan primario 
y secundario pa crea mas conscientisacion den nos comun- 
idad. Por sigui e pagina di Facebook di AHATA Environmental 
Committee pa mas informacion y tipnan con pa biba mas 
consciente y yuda proteha nos medio ambiente. 


AHATA Environmental Committee cu 
presentacion “Sustainability in Business” 

AWEMainta 
Comunidad 
Diasabra, 15 October 2022 


‘J 
air y e buriconan’ y ‘Gosa den na- 
turalesa’ ta e 2 titulo di e buki cu 
Biblioteca Nacional Aruba ta presenta 
na muchanan di Aruba. E buki ta con- 
tene 2 storia. Ta pesey tin 2 titulo. 


Un edicion special pa e di 30 edicion di 
Festival di Buki pa Mucha. Cu orguyo 
biblioteca ta publica e buki pa mucha 
cu ta skirbi pa James Ocalia (Aruba) 
y ilustra pa Wouter Goudswaard 
(Hulanda) ‘Jair y e buriconan’. E otro 
banda di e buki ta ‘Gosa den natura- 
lesa’ skirbi pa Evelien van Dort y ilustra 
pa Paul Wong (Aruba). 


Paul ta considera cada proyecto cu e 
cuminsa un reto y e ta gusta pa e ta un 
challenge pa e por crece como artista 
y bira mihor. E no ta competi cu otro 
artista sino cu su mes pa cada biaha e 
por ta satisfecho y contento cu e obra. 
Esaki ta su soño, pa por traha riba 
proyectonan artistico y gana su pan al 
mismo tiempo. 


Pa cuminsa riba un composicion Paul 
ta busca imahen riba Internet como 
referencia y ta studia trabou di otro 
artista. E ta gusta naturalesa, principal- 
mente bestia, como parti di e composi- 
cion pero e ta haci ‘portraits’ tambe. E 
gusta e estilo ‘hyper realism’. 


E ta habri pa inspiracion di otro artista 
y esaki ta motiva Paul pa sigui den su 
arte y tambe den e manera con e ta 
profila y promociona su mes. Tur esaki 
den un ‘positive vibe’, bon motiva. Cada 
obra ta unico y tin algo special. 


Paul a bay Mon Plaisir College y 
despues ela bay studia arte na ‘The 
Art Institute of Fort Lauderdale’. Ela 
cuminsa hopi aña pasa cu imahen di 
Aruba pa print riba producto manera 
T-shirts y despues ela bay mas den 
direccion di cartoons y crea ‘cartoon- 
like characters’. Ta pesey a scohe Paul 


pa ilustra e buki di Festival di Buki pa 
Mucha edicion 30. Esakinan ta hopi 
leuk pa mucha! 


Paul Wong a nace artista, semper 
pintando y dibuhando. Paul a nace na 
Aruba y su studio ta na Savaneta. Den 
dia Paul ta traha na AutoExcellence 
riba body di auto y akinan tambe e ta 
expresa su mes di un forma artistico. 
Paul ta domina diferente medio manera 


Airbrush, Acrylic y software pa yega na 
su obra. E ta pinta y airbrush brommer 
y auto tambe ‘Custom painting’. 


E ta yama su mes “Old skool bmx free- 
style lover and minitruck enthusiast” 
riba su Instagram profile. 


Paul Wong ta participa den exposicion 
‘Primary colors’ Y esaki ta habri te cu 
diahuebs dia 3 di november. 


Paul Wong in a positive vibe 

S 
ETAR ta contento di por anuncia e solucion nobo yama 
MiContact Center Cloud Solution. Un sistema di Cloud 
Contact Center cu ta ser maneha totalmente den e Data 
Center di SETAR. 
Dia 28 di september, e proyecto MiContact Center Cloud 
Solution di SETAR a bay live na AZV. AZV ta e prome compania 
cu ta estrena e Cloud Contact Center di SETAR basa riba e 
tecnologia di Mitel. 
E proyecto aki a conoce diferente fase di implementacion, 
entre otro: fase di investigacion, diseño, implementacion 
den e Data Center y configuracion di diferente sistema 
p’asina por a introduci e producto yama Cloud Contact 
Center. Ademas di esaki, SETAR a ofrece training y guia na 
profesionalnan di AZV di con pa haci uzo di e sistema. 
Den e solution di Cloud Contact Center tin un module 
MiContact Center y MiCollab cu ta haci’e posibel pa usuari- 
onan ta conecta via IP Phones y riba celular den un solo 
plataforma. Un plataforma cu ta conecta riba Internet treci- 
endo flexibilidad, eficiencia y facilidad pa saca reportahenan 


di yamadanan live for di e sistema. 
SETAR, como nos compania nacional di telecomunicacion, 
ta orguyoso di por sigui extende su servicionan di siguiente 
generacion na nos clientenan. 


F 
ilomena College MAVO na San 
Nicolas ta manda palabra di pa- 
bien na su alumno Analys Kock cu 
recientemente tawata corona como 
Damita Cultural 2022. Den Centro 
di Bario Brazil, Analys a representa 
fundacion Rosea Cultural di señora 
Madelen Kelly den e anochi di folk- 
lore 2022. E trahe folklorico tawa- 
ta diseña pa Marcia Dirksz. Analys 
lo participa activamente na even- 
tonan cultural durante su aña di ta 
reina. Analys ta den examen klas 
na Filomena College MAVO. 


SETAR awo ta brinda MiContact Center Cloud Solution 


Filomena MAVO ta orguyoso di Analys Kock 

F 
undacion 
Movemiento 
ta 
bida 
(FMTB) kier anuncia na tur e fanat- 
iconan di bon fiesta cu e aña aki diad- 
omingo dia 30 di October nos ta cele- 
bra e final di e luna di Adulto Mayor cu 
un Fundraising “Back to the 60’s 70’ 
and 80’ Party” den Renaissance Con- 
vention Center for di 2or di atardi te cu 
7or di anochi. 


Manera tur aña e fiesta aki lo hiba bo 
bek den tempo y laga bo pasa un atardi 
inolvidabel. 
FMTB a tene cuenta cu tur hende y a 
baha e prijs di entrada te na Afl 50,00 
pa persona, dunando asina bek na tur 
esnan cu semper a yuda nos, yuda otro. 


Lo bay tin 4 banda fuerte hunto cu 
Genie Disco cu e legendario Edwin, cu 
lo demostra cada uno loke nan tin aden 
y specialmente con bon nan por laga 
bo balia, canta y gosa. The Strangers, 
Reflection Band, Back on Track y The 
Kiwanis Band lo tei presente pa hiba 
tur hende den trance formal gosando 
di e añanan 60 te cu 80. 


Ban bek den tempo di Shindig y Flower 
Power. Temponan dushi di Aruba unda 
fiestanan tabata cuminsa diadomingo 
merdia 2’or . Ken no ta corda e fies- 
tanan den Club Surnam, Club Orquidia, 
Bonaire Club, Eagle Club , Strand Hotel 
y hopi luganan mas rond di Aruba unda 


e teenagernan tabata gosa. 


Ambiente lo ta bay tin Diadomingo 30 di 
October den Renaissance Convention 
Center cuminsando for di 2or te cu 
7or. Un bataya fuerte di e bandanan 
caminda nos tur lo pasa un atardi 
sumamente agradabel topando amigo 
y amiganan di e tempo ey. Pa esnan cu 
no ta di e tempo ey lo ta bon pa bin e 
fiesta aki pa mira con hubentud tabata 
gosa antes den fiesta. 


Busca bo carchi na Cliffix y na oficina di 
FMTB den edificio di IBISA. 


Corda cu entrada ta limita dus cumpra 
bo carchinan na tempo pasobra e fiesta 
aki no ta bay wordo ripiti. Por reserva 
carchi tambe na nos oficina na Tel. 
5868651, 5942546 y 5930854 
Baliamento ta sumamente bon pa tur 
hende asina ta no keda cas pa otro 
conta bo con dushi nan a pasa. Nos ta 
warda un y tur. 


Atardi di Shindig Cu FMTB 

D 
iaranson ultimo, miembro di sector priva y sector publi- 
co a uni forsa pa combati corupcion durante un work- 
shop interactivo titula ‘Towards Integrity in Aruba’ den e 
ballroom di La Cabana Resort & Casino. E workshop a keda 
presenta pa Stichting Deugdelijk Bestuur Aruba, den colab- 
oracion cu Aruba Institute for Good Governance and Lead- 
ership di Universidad di Aruba, Saxion Hogeschool y HopeA- 
ruba Movement Foundation.   


Sr. Armand Hessels di Stichting Deugdelijk Bestuur Aruba a 
habri e mainta aki splicando tocante e proceso cu a bin ta 
tuma luga, ya caba for di algun aña atras, pa por yega final- 
mente na e National Integrity System (NIS) Assessment pa 
Aruba y tambe a expresa su entusiasmo pa mira un work- 
shop relaciona cu integridad bira un realidad.  


Durante e sesion, dr. Willeke Slingerland di Saxion Hogeschool 
como investigado principal di e proyecto aki, a presenta e 
conclusion- y recomendacionnan di e NIS rapport pa Aruba 
cu a keda publica na April di aña e aki. 


Participante di e workshop, cu a representa varios sector 


den nos comunidad, a haya e oportunidad pa comparti nan 
pensamento relaciona cu manera practico cu por stimula 
y fortifica integridad na Aruba riba tereno social, politico, 
cultural y economico. Algun punto importante cu a keda 
treci dilanti ta e necesidad pa crea mas conscientisacion y 
educacion den nos comunidad tocante e tema di integridad 
y e consecuencianan di corupcion, e posibilidad pa fortifica 
e codigo di conducta den sector publico y priva y tambe e 
deseo pa mira mas transparencia combina cu un conducta 
ehemplar for di nos gobernante- y lidernan den nos comu- 
nidad.  


Den e siguiente lunanan lo bay organisa mas workshops pa 
por profundisa den cada area fundamental di e NIS rapport 
(social, politico, cultural y economico). Cu e pasonan aki, ta 
desea pa logra concretisa e recomendacionnan colectivo y 
logra un plan di accion specifico cu por wordo carga door 
di un base amplio den nos pais. E organisadonan di e work- 
shop ta contento di mira e interes grandi for di varios stake- 
holders den nos comunidad cu tambe a scoge pa lanta para, 
uza nos bos y tuma responsabilidad como ciudadano activo 
riba nos isla. 


Na caminda pa integridad na Aruba 

N 
a ocasion di IMF su ‘Annual Meetings,’ Embahador di Reino Huland- 
es na Merca, sr. André Haspels, a organisa un ‘bankiersreceptie’ na 
su residencia pa e delegacion di Reino Hulandes cu ta presente na Wash- 
ington, DC. 


Tabata un rato ameno den cual Minister Maduro por a topa cu otro 
mandatarionan, bankeronan y otro funcionarionan cu ta representa Reino 
Hulandes den e reunionnan di IMF y Banco Mundial. Asina tabata tin opor- 
tunidad pa saluda y combersa un rato cu Ministernan di Finansa, sra. 
Sigrid Kaag di Hulanda y sr. Javier Silvania di Corsou, y tambe Minister 
di Relacion Exterior y Desaroyo di Cooperacion di Hulanda, sra. Liesje 
Schreinemacher. 


Minister Maduro ta gradici Embahador André Haspels y su sra. Bernie 
Grootenboer pa e cordialidad y atencion di semper pa cu e delegacion di 
Aruba. 


Minister Maduro a asisti na e ‘Bankiersreceptie’ 
na Embahada di Reino Hulandes na Merca 

B 
ucuti & Tara Beach Resort a wordo nombra como un ga- 
nado di e prestigioso Condé Nast Traveler 2022 Read- 
ers’ Choice Award. 
Bucuti & Tara ta e unico resort na Aruba cu e wordo nombra 
entre e Top 40 Resorts den Islanan di Caribe. Ademas di 
esey, Elements restaurant, cu ta situa na e resort, a wordo 
nombra den e lista di Top 25 Mihor Restaurantnan na Mundo 
pa un Date Night riba TripAdvisor. 


Aruba su unico ganado 
Pa varios aña caba Bucuti & Tara ta wordo vota como un di 
e miho resortnan den Caribe door di e audiencia interna- 
cional di Condé Nast Traveler. E aña aki no tawata un excep- 
cion. Den un mensahe di e team di Condé Nast Traveler, nan 
a comparti lo siguiente: “Boso esfuerso y servicio impecabel 
ta crea momentonan memorabel cu ta inspira bishitan- 
tenan internacional pa clasifica boso entre e top hotelnan 
na mundo,” tambe nan a menciona cu “Esaki ta un celebra- 
cion di e mihonan na mundo y boso ta forma parti di esaki. 
Pabien!” 


E ganadonan di e aña aki ta refleha kico e lectornan di 
Condé Nast Traveler a gusta durante nan biahenan y no por 
warda pa experiencia atrobe den cada sector turistico. Mas 
di 240,000 lesado di Condé Nast Traveler a comparti kico 
nan ta clasifica como e miho hotel, resort, stad, pais, isla, 
spa, trein, aerolinea, aeropuerto, cruise, y mas. 


Unico restaurant den Caribe pa gana 
Tripadvisor tambe a anuncia nan 2022 Top Restaurantnan pa 
un Date Night na Mundo. Como e plataforma di reseña mas 
grandi globalmente, nan invita nan lectornan pa comparti 
cual ta e restaurantnan cu nan ta haya mas romantico. 


E experiencia gastronomico unico riba beach na Bucuti & 
Tara ta crea un ambiente sumamente romantico locual 
a causa pa e restaurant ta e unico den Caribe pa wordo 
nombra entre e Top 25 den e lista aki. Tripadvisor a comparti 
e proximo reseña como un resumen perfecto di e experi- 
encia na Elements, “E cena di mas romantico na mundo. E 
waiter tawata magico, leuk y punctual. E platonan tawata 
elegante, sabroso y simplemente perfecto.” 


“E ta un honor masha grandi pa tin Bucuti & Tara y Elements 
restaurant como ganadonan y simbolonan di experiencianan 
di biahe y cenanan romantico riba plataformanan inter- 
nacional como Condé Nast Traveler y Tripadvisor,” Ewald 
Biemans, doño/CEO ta conta. 
“Pa gana tur dos premio a base di reseñanan di nos 
huespednan, na cual nos ta masha agradecido, ta un testa- 
mento na ful nos ekipo cu ta ofrece un experiencia di servicio 
autentico y superior. Masha danki na cada persona cu ta 
forma parti di nos Bucuti team.” 


Pa haya sa mas, bishita Bucuti.com. 


Condé Nast Traveler y Tripadvisor ta Premia 
Bucuti & Tara Beach Resort y Elements Restaurant 

D 
urante di conferencia di prensa na Balashi Gardens Sra 
Edwina Werleman Presidente di Stichting Musica ariba 
palabra y a comparti agenda di e festival mas grandi di nos 
pais cu ta e Festival di Caiso y Soca Monarch. 
Stichting Musica ta cla pa celebra e genero di Soca y Caiso 
music! Soca, the Soul of Calypso, generonan di musica 
contagioso cu a bin for di Caribe y ta captivando henter 
mundo. Durante e ultimo decada aki, Stichting Musica a 
traha incansablemente pa eleva e nivel di produccionnan cu 
ta participa na e festival, Aruba Caiso & Soca Monarch. Nos 
meta principal tabata pa nos artista y bandanan local ricibi 
reconocemento internacional, pa nan produci musica cu por 
wordo toca na cualkier parti di mundo. 
  
Soca, mundialmente ta dominando riba plataformanan 
internacional. Por ehempel, e genero a wordo acepta como 
genre oficial riba iTunes y nos por mira diferente artistanan 
di Soca ta participa na competencianan manera Britain y 
America’s Got Talent. Ki orguyo lo ta, pa un dia mira nos 
mesun talentonan local destaca internacionalmente? 
  
Nos ta sumamente orguyoso cu e genero aki ta para riba 
su mesun pianan internacionalmente y tambe na Aruba. 
Dunando e oportunidad pa e musica resona na cualkier 
temporada di aña, cu e respet y balor cu e merece.   
Fundacion Musica a wordo funda na 2012 door di musiconan 
artistanan, compositornan y bandanan di Aruba, nos ta un 
non-profit organisacion cu e solo proposito pa promove 
musica cultural di Aruba. 
Den ultimo decada durante henter aña a sa di eleva e produc- 
cion di nos festival ACSM, hibando nos artistanan riba plat- 
aformanan Internacional. Soca y Caiso ta un genero riba 
su mes. Genero ta significa un categoria di composicion di 
arte, musica y literatura, caracterisa pa un estilo forma o 
contenido particular. 


Nos festival ACSM lo continua den nos escogencia “UNIQUE” 
unda nos ta enfoca cada aña pa mantene cu bon participa- 
cion na nivel y show internacional. Soca y Caiso ta unique 
debi na e multi lenguahe cu ta wordo uza den nos composi- 
cionnan y esey nos ta desea di showcase mundialmente. 


Festival di ACSM lo ta den su etapa Pre Final den: 
• Centro di Bario Dakota riba fecha 12 di November 
• Centro di Bario Playa Pabao riba fecha 19 di November 


• Centro di Bario Brazil riba fecha 26 di November 


Nos pueblo di Aruba por disfruta di 3 anochi di pre final 
riba nivel organisa. Profesional y unico manera semper. 
Nos compania encarga cu scenario, zonido y luz ta Elite 
Productions. E festival su e gran final lo ta bek na San Nicolas 
cual fecha lo wordo anuncia despues. St. Musica a traha di 
cerca cu tur nos stakeholders durante nos existencia, unda 
nos a conoce progreso ta sigui eleva nos festival y cune 
algun cambionan unique cu ta gran parti di nos exito. 


Un DANKI inmenso na nos prestigioso SETAR NV partner cu 
nos pa henter nos existencia, Aruba Bank, Elite Productions, 
Balashi, Plus Accounting demas stakeholders, boso contri- 
bucion ta excepcional. Nos ta honra pa traha hunto. 


Inscripcion pa Festival ACSM ta habri te cu October 19, 
y tur artista por inscribi nan mes cu nan banda. Ya caba 
Festival ACSM ta conta cu 12 banda musical cu a confirma 
nan participacion. Fecha culmina pa cera entrega di lyrics ta 
stipula pa October 19. 


Stichting Musica lo prepara su meet the press fecha lo wordo 
anuncia p’asina por ser conoci cu tur artista participante cu 
nan respectivo banda musical.Durante e añanan sigur nos a 
siña cu nos cultura Arubiano nan stima competencia, den e 
formato aki nos ta traha tur aña pa tin un 
Competencia saludabel di Festival ACSM. Un titulo cu ta 
hiba cada participante artista ganado na un nivel mas halto 
unda reconocimento cu e resultado creciente di un plata- 
forma nacional pa presentacion nan Internacional. 


Nos ta sumamente orguyoso como St Musica pa bin bek cu e 
festival exponiendo e ritmo aki di Soca & Caiso mey mey di e 
pueblo di Aruba un genero musical cu ta nos cultura musical 
cu nos ta celebra durante henter aña y ta wordo toca na 
Radio Television y medio social henter aña. 
Ban brasa nos artista nan y apoyando nan den cada un di e 
anochi nan aki. 


Durante di e conferencia di prensa a conta cu presencia di 
Sr Roland Croes director di Setar Nv, Sra Julie Merencua 
di Directie Cultuur Aruba, Sr Richard Giel di Balashi Marc 
Le Grand di Centro di Bario Brasil, Centro Playa Pabao sr 
Dennis Burke. 


Stichting Musica: 


Inscripcion pa Festival ACSM 
ta habri te cu 19 october 2022 

R 
ecientemente Prome Minister Evelyn Wever - Croes tabata 
presente na un ceremonia na Cas di Cultura, caminda cu 
a reconoce tur grupo folklorico y cultural cu a participa na e 
dos encuentronan multicultural di e ultimo añanan. E encuen- 
tronan a enfatisa e importancia di dialogo y celebracion di di- 
versidad multicultural. Banda di esaki, na e ocasion a tuma un 
rato pa para keto y conmemora “Dia di Rasa”. 


Entre esnan presente na e ocasion tabata representantenan 
di UNESCO, Cuerpo Consular, Director di Departamento di 
Cultura Aruba: drs Siegfried Dumfries, staf y personal di DCA, 
Gruponan di Folklore y Cultura di tur pais participante. 
Prome Minister Wever - Croes a representa Minister di Finansa 
y Cultura, Xiomara Maduro cu pa motibo di biahe den exterior 
no por tabat’ey presente. Pero, den su nomber a gradici y honra 
tur participante y reconoce e contribucion, sosten y aporte cu 
cada uno a brinda na e dimension cultural di nos Pais. E recon- 
ocemento aki ta bin for di Ministerio di Cultura conhuntamente 
cu Departamento di Cultura Aruba. Cu e gesto aki, ta bisa danki 
na boso dedicacion y aplaudi e bon trabou haci pa realisa e 
prome y segundo edicion di “Encuentro Multicultural Aruba” 
cu a tuma luga riba 21 di mei 2021 y 2022 respectivamente. 
E encuentro multicultural ta relaciona cu e “Celebracion di Dia 
Mundial di Diversidad Cultural pa Dialogo y Desaroyo” declara 
pa UNESCO. 


E trayectorio tras di e iniciativa di un encuentro multicultural 
ta data for di 2005. For di su inicio te cu awo, e proyecto a sigui 
crece y desaroya den un plataforma nacional cultural unda cu 
participacion di diferente grupo, instancia y individuo ta wordo 
facilita y encurasha. E plataforma tin como meta pa inspira 
y fomenta intercambio cultural door medio di varios expresi- 
onnan artistico manera teatro, poesia, musica, baile folklorico 
y cultural y arte visual. Na aña 2021, den pleno pandemia, 
pa prome biaha a combina e “Encuentro Multicultural” cu 
celebracion di Dia Mundial di Diversidad Cultural pa Dialogo 
y Desaroyo. Simbolicamente, esaki ta mustra cu apesar di tur 
reto: hunto nos ta fuerte. 


Importancia di diversidad cultural 
Manera historia ta indica, 12 di october ta wordo marca como 
e dia cu Christopher Columbus a completa e prome biahe y 
a yega “e mundo nobo” na aña 1492. Tabatin un total di 4 
biahe realisa den un periodo di 12 aña. E diferente biahenan 
aki a resulta den e yegada di un cantidad grandi di nabegan- 
tenan Europeo den e region Las Americas di cual Aruba tambe 
ta forma parti di dje. Ta door di e diferente biahenan aki, e 


proceso di colonisacion a cuminsa. Un di e consecuencianan 
di colonisacion tabata e mescla entre cultura, esnan proce- 
dente di Europa y esnan indigena di e diferente teritorionan 
cu a wordo colonisa, a mescla hunto. Locual a sali afo tabata 
e creacion di un rasa y cultura nobo. E creacion nobo aki nos 
ta conmemora. 
Prome Minister Wever - Croes a duna danki na cada partici- 
pante cu a deleita nos pueblo multicultural cu presentacion y 
expresion artistico.“Nos ta spera cu pa otro aña na mei 2023, 
den e di tres edicion, nos por un biaha mas conta cu boso 
participacion. Laga nos sigui traha hunto pa realisa proyec- 
tonan den futuro manera e Feria Gastronomico, Parada Nacional 
Multicultural, Exposicion Artesanal y Show Multicultural.” 


Concluyendo, Premier Wever - Croes a expresa e siguiente 
palabranan di sr. Hubert (Lio) Booi, un di e co-autornan di 
nos dushi himno. “Pone e Arubiano na altura di su cultura y 
siñ’e conoce di otro.” Por medio di participacion, inclusion y 
dialogo na un manera respetuoso nos por yega na compren- 
sion. Pero, a pesar di diferencianan den custumber of tradi- 
cion, nunca perde for di bista cu amor pa patria ta locual ta 
uni nos. Sin esaki, desaroyo sostenibel no ta posibel. Na fin di 
dia, Aruba ta nos cas. Laga e amor pa e pida baranca aki y nos 
lenga Papiamento uni nos. Hunto, nos tambe ta crea un cultura 
distinto; uno unda amor, resilencia, respet, cordialidad y union 
ta reina, Prome Minister Wever - Croes a termina bisando. Na e 
ocasion Prome Minister Wever - Croes tambe a ricibi un recon- 
ocemento pa su sosten na cultura di Aruba. 


Prome Minister Evelyn Wever - Croes: 


Gobierno di Aruba a reconoce gruponan folklorico y 
cultural cu a participa den encuentronan multicultural 

D 
iahuebs dia 27 di october, di 7.30 pa 9’or di anochi, e 
ultimo lectura di e ciclo di charla “Hoyanan di Heren- 
cia Cultural Subacuatico na Aruba” lo tuma luga. E presen- 
tacion cu ta na encargo di arkeologo drs. Raymundo Dijk- 
hoff, lo tuma luga den auditorio di Museo Arqueologico Na- 
cional Aruba (MANA) y lo ser duna den nos dushi idioma Pa- 
piamento. E anochi aki lo informa publico presente tocante 
e contenido di e Convenio 2001 di UNESCO y exploracion 
di dos paisahe cultural maritimo cu a ser haci pa prome bi- 
aha na nos isla. Entrada pa e charla aki ta gratis y un y tur 
ta bon bini! 


Den cuadro pa realisa e ratificacion di e Convenio 2011 di 
UNESCO, Proteccion di e Patrimonio Cultural Subacuatico, 
pa fin 2022/ comienso 2023, MANA a inicia un ciclo di 
charla tocante e topico aki. Na augustus studiante di arkeo- 
logia Gendra laclé a informa publico tocante su investiga- 
cion di maestria relaciona cu e herencia cultural subacuatico 
di Aruba. Raymundo Dijkhoff, a sigui na september cu un 
charla den cual el a trata e desaroyo di arkeologia subacu- 
atico na Aruba desde añanan 40 te awor y su maneho prome 
y despues di 1999. El a enfoca riba ‘treasure hunting’, colec- 
cionnan priva, pasa tempo, recursonan subacuatico na 
Aruba, contacto cientifico cu e mundo di arkeologia subacu- 
atico y en special riba e futuro di preservacion y maneho di 
nos herencia cultural subacuatico. 


Den luna di october ta clausura e ciclo cu e lectura Convenio 
2001 di UNESCO y Prome exploracion di dos paisahe cultural 
maritimo na Aruba. E anochi aki, Raymundo lo informa 
publico entre otro tocante e historia di e Convenio 2011 di 
UNESCO, Proteccion di e Patrimonio Cultural Subacuatico, 
con a yega na un Convenio y pakico e ta asina importante. 
Alabes e lo papia di e prome exploracion di dos paisahe mari- 
timo na Aruba, ehecuta bou liderazgo di arkeologo marino di 
Corsou Cymberly Symister BA. 


Publico cu a presencia e dos charlanan anterior, a haya e 
informacion cu nan a haya sumamente valioso. Hopi a haci 
uzo di e oportunidad pa haci pregunta y intercambia idea cu 
e experto(nan). No perde dia 27 di october e ultimo presen- 
tacion di e ciclo di charla Hoyanan di Herencia Cultural 
Subacuatico na Aruba MANA ta urgi pa uza e entrada patras 
na Emanstraat via hardin pa motibo cu entrada dilanti no ta 
accesibel ainda pa motibo di trabounan di construccion. 


Ultimo charla di e serie Hoyanan di 
Herencia Cultural Subacuatico na Aruba 


Convenio 2001 di UNESCO y Prome exploracion di dos paisahe cultural maritimo na Aruba 

AWEMainta 
Corsou 
Diasabra, 15 October 2022 


WILLEMSTAD - E suceso di e accidente horibel na Wacawa, 
caminda dos trahado di playa Forti a perde nan bida, regresando 
cas, ta parce un pelicula cu a mustra hopi lihe anticipando cu 
su final lo ta hororoso. E vehiculo maneha pa Krips cu a perde 
control, en berdad na cierto momento a baha for di caminda 
drenta mondi. Si e vehiculo ey, maneha pa Krips, na un velo- 
cidad asina halto lo a dal den un palo di mata grandi canto 
di caminda, awe Krips tampoco lo tabat’ey, ta asina duro e 
mucha homber aki tabata maneha e pickup. 


Pero, ta casi increibel acepta cu tin ciudadano capaz pa maneha 
di tal forma riba e camindanan krekeche di Corsou. Claramente 
por a mira con e chauffeur mester a maneha bay cada biaha 
meymey di caminda, anto e forma di pasa otro auto y tambe 
e manera con e trafico di direccion contrali ta logra pasa. E 
acusado Navrinda Thomassen, coriendo e Toyota Hilux, sinem- 
bargo a core bay dal frontal den e mini van den cua tabata e 
duo Marina Dipre Garia y Victor Perez Carrillo, kendenan a 
muri al instante. 


Tur indicacion tin cu ta un pustamento tabata tuma luga, pero 
ningun di e chauffeurnan no kier a admiti. Fiscal mr. Niks a 
trece padilanti parti di combersacionnan caminda e duo chauf- 
feur aki a para nan vehiculo y palabra na altura di e kiosco di 
number di Joe Black, prome cu pasa e particion cu ta sigui pa 
Soto, pa no core pega riba otro su bumper. 
Tambe a bisa otro pa bay trankil y toch den practica a resulta 
e coremento di auto duro y iresponsabel. 


Hues a mustra Krips cu su comportacion tabata como si fuera 
e tabata yama Thomassen pafo. 
Navrinda Thomassen durante tratamento di e caso tabata 
referi di tin duele di loke a pasa y cu e tin morto di dos persona 
riba su nomber. Pa colmo su tabata a caba di muri di cancer cu 
ta otro dolor pa e famia carga. 


Mama di Navrinda Thomassen tambe tabata den sala di corte 
y tabata yora constantemente e morto di su casa, esta tata 
di Navrinda Thomassen, no e morto di e dos personanan cu a 
perde nan bida cu e accidente cu su yiu a ocasiona. 
Por lo menos 3 biaha e señora aki a tira su curpa abou den e 
suela di sala di corte, grita yora di manera cu miembronan di 
vigilancia mester a carg’e den brasa, hiba pafo. 
Hopi mester a papia cu e señora aki y yama su atencion cu e 
no por sigui comporta asina ey, strobando e tratamento di e 


caso di su yiu cu a dal e personanan mata cu pickup. 
Un di e victimanan, esta Victor (apenas 35 aña di edad) ta bay 
laga yiunan di 7 y 12 aña atras y ta esun cu ta criando henter 
un famia na Venezuela. 


Victor a bini Corsou ademas cu 2 subrina, un di e subrinanan 
no por a soporta e inmenso tristesa rondo di e morto di Victor 
Perez Carrillo y a dicidi di regresa Venezuela. 
E otro victima Marina Dipre Garia ta un señora di edad caba cu 
tabatin pensa di traha solamente 2 aña mas pa djey regresa 
Santo Domingo, pa biba trankil, pero e soño ey no a bira real- 
idad. Ambos a keda describi como trahadonan duro na Playa 
Forti. Dunado di trabou a reconoce di ta bay sinti nan falta. E 
sla causa pa e mortonan tabata asina duro cu Playa Forti a 
keda algun dia cera. 


Fiscal a haci demanda pero mester warda awor riba hues. 
Enfin, e pickup maneha pa Krips tabata contene un ‘dashcam’ 
atraves di cua por a mira e accidente, esta e parti cu ta toca 
Krips su coremento duro y iresponsabel. 
Tabatin declaracionnan haci caminda a bisa cu ta solamente 
90 kilometer nan tabata core. Den sala di corte ayera na cierto 
momento Krips a bisa ta 100 kilometer y finalmente el a bisa 
cu el a yega 145 kilometer pa ora, esey ta ora cu a confronta e 
duo cu e imagennan di video. Tanto Thomassen como Krips a 
demostra di tin duele cu loke a pasa. 
Fiscal mr. Niks a haci e demanda di 24 luna di prizon di cua 6 
luna condicional pa ambos y ta kita nan rijbewijs pa 3 aña. Pa 
Krips ta bini 1 luna di castigo di prizon acerca pa ‘joyriding’. 
Hues mr. Verbeek a keda cu dia 28 di october lo e dicta 
sentencia. 


Tin indicacion cu 


E accidente na Wacawa tabata 
pustamento entre dos pickup 

AWEMainta 
Diasabra, 15 October 2022 


Fortaleza Pa Famia 


MATERIALISMO ta domina, y ciencia a aumenta, cu e 
consecuencia cu hopi hende ta cay bao di engaño y no ta 
kere den e palabra di Dios. 


Hende kier cambia principio y naturalesa di Dios, tin hopi 
cu kier haci bofon, mas ainda tin hopi cu kier reta Dios. 
Di berdad tempo ta trabahoso (2 Timoteo 3:1-5) hende 
kier biba den inmoralidad y haci pica como un cos normal. 


Ay di esnan cu ta yama malo bon y bon malo, loke ta scur- 
idad luz, y locual ta luz scuridad, loke ta marga dushi, y 
loke ta dushi marga. 


Ay di esnan cu ta tende e palabra di Dios, y toch kier 
permanece den scuridad, cu murmuracion y kehamento, 


No tin nada grandi na e mundo aki, cu Dios no tin poder 
pa bashe abao, no tin ningun fuerte cu por contra e poder 
y grandesa di Dios. 


Maldad ta aumenta y hopi hende ta apoya maldad,leynan 
mundialmente ta wordo cambia pa apoya maldad,cuanto 
pais actualmente no ta apoya tur clase di inmoralidad, y 
ta pone Dios su boluntad, palabra y principio un banda. 


Ley ta wordo cambia pa complace cu gruponan, pa gober- 
nantenan keda popular y mantene nan posicion sin nota 
cu nan ta lanta furia di Dios riba e pais. 


Tene bon cuenta: Mateo capitulo 15:13 Hesus ta bisa: Tur 
mata cu mi Tata celestial no a planta lo wordo ranca cu 
reis y tur. 


Cuanto cos nos ta mira ta sosode y nos sa cu e cos ey no 
ta di Dios, ni tampoco e ta den boluntad di Dios, esey ta 
nifica cu nos no por participa den dje ni tampoco duna 
apoyo na dje, corda cu maishi y yerba shimaron lo crece 
hunto.( Mateo 13:36-43) 


Den Daniel capitulo 6, Daniel a demostra cu e no ta apoya 
idolatria, y maske nan a tire den cueba di leon , Daniel 
a mantene su integridad y keda riba su palabra y Dios a 
manda un angel cera boca di e leonnan. 


Dios semper ta sali na defensa di esnan cu ta sirbi Dios y 
cu tin confiansa den Dios. 


Mundialmente hende ta tribi di haci cos nan cu ta abomi- 
nacion den bista di Dios y nan ta pensa cu cantidad di 
hende y placa ta sostene nan , pasobra nan sa masha bon 
cu cerca Dios nan no tin apoyo, solamente aki na tera por 
tin manifestacion pa influencia hende, pero cerca Dios ta 
tempo perdi. 


Tur locual ta funda riba mentira, inmoralidad, engaño, 
scuridad y malicia ta abominacion den bista di Dios. 


Pasobra tin cosnan cu Dios no por haci pasobra Dios ta 
santo (1 Pedro 1:14-16): 


Dios no por gaña (Numbernan 23:19/ Hebreonan 6:8). 


Dios no ta cambia (Malaquias 3:6). 


Dios no ta kibra su promesa (Jeremias 24:31). 


Dios su poder no por wordo para (Daniel 4:35). 


Dios su palabra no ta faya (Salmo 111:7+8) 


Dios ta odia pica (Isaias 59: 1+2) 


Dios no ta rechasa un curason kibra (Salmo 51:17). 


Sin Fe ta imposibel agrada Dios (Hebreonan 11:6). 


Dios ta digno di tur alabansa (Revelacion; 4:8) 


Dios no por stop di stima bo (Jeremias 31:3). 


Si un cos ta for di boluntad di Dios, y specialmente, yena 
cu orguyo, rabia, falta di pordon, ni maske cuanto purba 
dorne cu chuculati, Dios no ta den e asunto, y pronto tur 
cos ta cay den otro, pasobra Dios ta traha solamente 
atraves humildad y limpiesa di curason. 


Sinceramente Pastor Marcel Balootje 


Locual cu no ta boluntad di dios, 
no ta keda existi 

AWEMainta 
Diasabra, 15 October 2022 


Every life is noted and is cherished, 
and nothing loved is ever lost or perished. 


Cu inmenso tristeza na nos curason 
nos ta anuncia fayecimento di nos ser stima: 
Leonardo Francisco 
Maduro 
Mihor conoci como: “Bubu, Lee of Payo” 
Ex Chauffeur di autobus B-44 
*06.11.1938 - † 07.10.2022 


Na nomber di su: 
Mama: † Maria Annette Maduro-Lampe 
Tata: † Mauricio Maduro 
Esposa: Felicia Wouters 


Yuinan: 
Magaly (Susette) y Jose Estrada y famia 
Edgard y Otilia Maduro y famia 
Alvin y Ethleen Maduro y famia 
Sandra y Roberto Paesch y famia 
Marlene Maduro y famia 


Rumanan: 
† Lica y † Alberto Thiel y Famia 
- Lena y Pedro Kelly y Famia 
† Willem y † Abigael Maduro y Famia 
- Gabriel (Bill) y †Sila Maduro y Famia 
†Dico y † Linda Maduro y Famia 
- Lucia y +Melvin Richards y Famia 
Maria Maduro 
- Frido y Deta Maduro y Famia 
† Pina y † Hector Ras y Famia 
- Edwin y Anchi Maduro y Famia 
Mariano y Betty Maduro y Famia 
- Gerardo (Jado) y Doy Maduro y Famia 
Rosa y † Ceril de Cuba y Famia 
- Swinda y Buchi Janga y Famia 


Nietonan: Juliette, Juren, Julissa, Roque, Veroushka, Elizabeth, Omar, 
Edmar, Jerisa, Marilyn, Alex, Nataly, Ederick, Zayrenne, Rocheline, 
Rebecca, Ruby, Luanne, Dylan y Charlene. 


Bisanietonan: Daiyanira, Darwin, Marvin, Anthony, Lisandra, Kyandra, 
Savion, Jayrick, Tristan, Maigel, Jay-Sean, Jaydrien, Jaymly-ann, Ashia, 
Shawn, Emmylaine, Jainy, Alessa, Aleyna, Diqueon, Nalisha, Nathan, 
Yshmeen, Methwin, Elienne, Aiden, Deshny, Tismelyn, Shavon, Mason, 
Jayley, Zoë y Zion. 


Cuna (nan) & Swa (nan), sobrin(a/o) nan, prim(a/o) nan, su ihanan, ex 
coleganan di autobus, su conocirnan di Club Kibrahacha, su bisinana 
Famia Cham, Albertus & Maduro su Carpinté Roland Koolman I yuinan 


Demas Famia: Maduro, Lampe, Wouters, Estrada, Gomes, De Mey, 
Paesch, Geerman, Bontekoe, Boezem, Thiel, Ras, De Cuba, Kelly, 
Richards, Janga,Wever, Everon, Willems Briezen, Hazel, De Lange, 
Santana, Croes, Angela, Ruiz, Werleman, Ridderstaat, Vries, Ijssel, van 
Varsseveld, Garcia Fernandez, Koolman, Panneflek, Oduber, Kock & 
Peña. 


Disculpa nos si den nos tristeza nos por a lubida di menciona un of otro 
famia. 


Nos ta invita famia,amigo,bisiñanan y conocirnan pa asisti na acto di 
entiero cu lo tuma lugar: Diasabra na Misa Sta. Theresita 15 di October 
2022 di 2’or pa 4’or pm di atardi na Sanicolaas despues pa Santana RK 
Sanicolaas. 


Preferibel un donacion pa Club Kibracha, tin un box disponibel. Nos ta 
lamenta cu despues di entiero nos no por ricibi bishita di condolencia na 
cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza pero conforme 
cu boluntad di Dios nos ta participa 
fayecimento di mi Tata, nos ruman y nos 
omo stima: 


Pedro Kelly 
*29-04-1928 - †10-10-2022 


Na nomber di su: 
Esposa: † Constancia Kelly-Croes 


Yiunan: † Olga Marina Kelly 
Bernadette “Deta” Kelly 


Mescos cu yiu: Yuraima Reyes 
Yuguiely Fasciola y yiu 


Rumannan: 
† Tida Boekhoudt-Kelly y famia 
† Jacobo Kelly y famia 
Vda. Catrien Dreischor-Kelly y famia 
† Emma Kelly y famia 
Frans y Maria Kelly-Croes 
Elio Kelly y yiunan 
† Thomas y Nina Kelly-Feliciano y yiu 


Swa y cuñanan: 
† Ana Maria y † Basilio Boekhoudt-Croes y famia 
† Paulus y † Juanita Croes-Croes y famia 
† Elisabeth y † Raymundo Feliciano-Croes y famia 
Geromino y Maria Croes-Ras y famia 
† Francisco y † Petra Croes-Navas y famia 
† Porfilio y Ita Croes-Croes y famia 


Ihanan, primo(a)nan, subrino(a)nan, amigo(a)nan, Ex 
coleganan di Lago y Coastel 


Famia The Star Hair Studio: Georgie Reyes 
Pedro Revilla 


Demás famia: Kelly, Croes, Boekhoudt, Dreischor, Figaroa, 
Feliciano, Dubero, Fingal, Tromp, Nicolaas, Gomez, Wernet, 
Ras, Navas, Barrera, van Aardenne, Jakobus, Buckley, Lopez, 
Jansen, Reyes, Revilla, Rasmijn, Thijzen, Arends, Werleman, Le 
Claire, Alzate, Alfaro, Luna y Evans. 


Nos disculpa si den nos tristesa por a lubida di algun familiar of 
conocir. 
Acto di entiero lo tuma lugar Dialuna 17 di oktober 2022 di 2’or 
pa 4’or di atardi na Aurora Funeral Home y despues lo sali pa 
Santana na Paradera. 


Nos ta lamenta cu después di entiero nos no lo ricibi visita di 
condolencia na cas. 

AWEMainta 
Diasabra, 15 October 2022 


Every life is noted and is cherished, 
and nothing loved is ever lost or perished. 


Danki mami, pasobra danki na mami nos a logra reconoce cu e mayor 
tesoro no ta locual cu nos ta acumula aki na tera, sino locual cu nos ta 
warda den nos curazon. 
Nos kier agradeci Señor pa a duna nos e dicha di conoce un mama, 
casa, suegra, wela y bisawela extraordinario den nos bida, cu un amor 
incondicional pa esnan cu ta rond di mama. Danki Tata pa Bo misericordia 
di tin mami den Bo Gloria y pa tur e recuerdonan cu semper lo biba den 
cada latido di nos curazon. 


Cu inmenso dolor den nos curason, pero conforme cu boluntad di Dios, 
nos ta anuncia fayecimento di: 
Cicilia Maduro-Everon 
cariñosamente jama Sila, Tanchi Sila, Mama, Momoy. 
22 November 1948 – 11 October 2022 


Mayornan: †Luis Beltran y †Leonsita Everon-Maduro 
Casa: 
Gabriel Maduro (Bill) 
Yiunan: Milton y Suinda Maduro – Maduro y famia 
Ingmar y Jazmin Maduro-Guevara y famia 


Nieto y Nietanan: 
Milton jr. Maduro y Miriam Salazar y famia 
Thalia y Marc de Kort-Maduro y famia 
Kyanna Maduro 


Bisanieto y Bisanietanan: Xylianna y Xajaylie Maduro 
Kayden de Kort 


Rumannan: Miriam Everon y yuinan 
Winney Everon y yiunan 
† Yacintho (Vi) Everon y yiu 
Walter y Jaqueline Everon - Luidens y yiunan 
Marcelino (Chino) y Criselda Everon-Koolman y yiu 
Mayra y Miguel Tromp- Everon y yiu 
Lourdes (Uchi) y Charlie de Cuba-Everon y yiunan 
Marlyn y Osni de Oliveira-Everon 


Tanta y Omonan: † Marie Werleman y famia 
Remacla y †Hendrick Croes y famia 
Sira y Eloy Dania y famia 
Diana (Ninchi) Everon y famia 
†Daniel (Nachi) Everon y famia 
† Tali Everon y famia 


Swa y Cuñanan: †Lica y †Ali Thiel y famia 
†Willem (Bubu) y †Abigail Maduro y famia 
†Rodrigo (Dico) y †Olinda Maduro y famia 
†Pina y †Hector Ras y famia 
Maria (Ija) Maduro 
Mariano y Betty Maduro y famia 
†Leonardo (Lee) y Felicia Maduro y famia 
Rosa y †Cerilio de Cuba y famia 
Lena y Pedro Kelly y famia 
Lucia y †Melvin Richards y famia 
Frido y Deta Maduro y famia 
Edwin y Anchi Maduro y famia 
Gerardo (Jado) y Doy Maduro y famia 
Swinda y Buchi Janga y famia 


Su ihanan: Veruschka Koolman y Dinouska Mauricia 
Angelique de Cuba 
Su madrina: Remacla (Pepe Maca) Croes-Everon 
Comer y Comper: Benny y Hanche Vrolijk y yiunan 
Violeta Lampe-Croes y Moonchi Thiel y famia 
Su bon bisiña/Amiga: Lucia y Victor Hernandez y famia 
Sobrino y sobrinanan, primo y primanan, su bon bisiñanan, amiga y 
amistadnan, famianan na Colombia, Venezuela, Corsow, Boneiro y Hulanda. 


Demas famia Everon, Maduro, Luidens, Koolman, de Cuba, de Oliveira, 
Lampe, Thiel, Ras, Wever, Wouters, de Cuba, Dijkhof, Tromp, Janga. 
Ta invita pa un acto di despedida sigi pa cremacion, cual lo tuma lugar na 
Royal Funeral Home, dialuna 17 di Oktober 2022, for di 9:00 a.m. pa 11:00 
a.m. Nos kier pidi disculpa si den nos tristesa nos por a lubida di menciona 
algun famia. 
Preferibel bini bisti na colornan alegre. 


Hesus a bisa e discipelnan: ‘Laga e muchanan bini cerca 
Mi. No kita nan di bini, pasobra reino di Dios ta pertenece 
na esnan maneranan. 
~Mateo 19:14~ 


Cu profundo tristeza na nos curason nos ta anuncia 
fayecimento di nos yiu, ruman, nieta, bisanieta, subrina, 
prima y iha stima: 


Elliënne Eliza 
de Cuba 
*9 april 2022 - †10 october 2022 


Na nomber di su: 
Mayornan: 
Dayron y Gianny de Cuba 


Ruman: 
Éthan de Cuba 


Welonan y Welanan: 
Harold de Cuba 
Janine Dijkhoff 
Guillermo Geerman 
Geraldine Geerman 


Su unico tanta: 
Gezilly Geerman 
(Sur Maria Veronica de la Merced O.P.) na Curaçao 


Bisawelanan y Bisawelonan: 
Rafael y Carmen Geerman 
Roland y Baby Bello 
†Julio Geerman 
†Cosme (Dodo) y Jane (Leta) de Cuba 
†Ida Hoevertsz y †Jossy Dijkhoff 
Madrina: Gezlyn Webb y famia 
Padrino Marshall Willems y famia 


Tur primo y primanan, omo y tantanan grandi na Aruba y 
Hulanda 


Demas famia: 
de Cuba, Geerman, Willems, Dijkhoff, Hoevertsz, Croes, 
Bello, Werleman y Webb. 


Ta invita tur famia, amigo y amiganan, bisiñanan y 
conocir(nan) pa asisti e acto di entiero cual lo tuma luga 
diasabra, 15 oktober 2022 pa 9or pa 11or di mainta na 
Misa Immaculada Concepcion na Santa Cruz saliendo 
pa Santana Maria na Santa Cruz. 


Nos kier a pidi nos disculpa si den nos dolor nos por a 
lubida un of otro famia. 

AWEMainta 
Diasabra, 15 October 2022 


Every life is noted and is cherished, 
and nothing loved is ever lost or perished. 


Ta pesey mi no a bisa Ayo 
Mi a djies habri mi halanan y bula bay keiro 
Boso a keda atras 
No laga tristesa domina boso 
Keda uni, un cu otro pa mi alma 
Esey lo ta un alegria 
Recorda mi cu hopi amor 
Cu honda pena pero conforme cu boluntad di Dios nos ta anuncia 
cu a bay sosega na paz den brasa di Señor: 
Nicomedes 
Antonio Tromp 
Mihor conosi como: “Toni ” 
Ex-empleado di D.O.W. & Ex-schutter. 
*15 september 1927 – †10 oktober 2022 


Na nomber di su: 
Esposa: Emiliana Tromp – Perez 


Yiunan: Edwin y Aida Tromp – Semeleer 
Rudi y Wilma Tromp – Goede 
Filomena y Arie (Arseno) Semeleer – Tromp 
Emely y Mario Anthony Ridderstap – Tromp 
Michael y Glenda Tromp – Kelly 


Nieto- y Nietanan: Jairhzino (Gino) y Rudiaene Semeleer – Engelhart 
Mireille y Shurendy Concencion – Tromp 
Loraine y Fernando Norberto – Tromp 
Eugene Semeleer y Henriette Sandries 
Amarelys Ridderstap y Garvey Raven 
Jimmy y Anne Tromp 
Milienca y Justin Paskel – Riddderstap 
Kenny y Melissa Tromp - Sjardijn 
Noemi Tromp y Denrick Conradus 
Mitchell Tromp 
Mickey Tromp y Tessa Schouten 
Junayra Tromp 


Bisanieto- y Bisanietanan: Isabella, Daenerys, Carolyne, Daemion, 
Shurion, Jaycey, Max, Jadah, Jaya, Santi, Tyler, Analeah, Yesmae, 
Azirah. 


Manera nieta: Michelle Dompig 


Rumannan: 
Maria Perez-Tromp 
† Simon Kelly 
† Anna Flanegien 
† Benedito Tromp 
† Stefan Tromp 
† Rosalia Tromp 
† Elauterio Tromp 
Amigonan di cas: Meredith y David Britten y yuinan, Greta Posner, 
Janine Godoy y famia 
Swa y Cuñanan, Sobrino- y Sobrinanan , Ihanan, Prima- y Primo nan. 
Ta invita pa condolencia cu lo tuma lugar diabierna 14 oktober 2022 di 7or 
pa 9or na Royal Funeral Home. 


Acto di entiero lo tuma lugar Diasabra 15 di october 2022 di 2’or pa 4’or di 
atardi na Misa Santa Anna na Noord y despues lo sali pa Santana Catolico 
na Noord. 


Nos disculpa si den nos tristesa por a lubida di algun familiar of conocir. 


† Inocencio (Chemmy) Tromp 
† Theresita Khalil 
† Paulita Tromp 
† Luis Tromp 
† Victor Tromp 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di: 
Sra. Elvira 
Madelin Croes 
Mihor conoci como “Malin” 
*25-01-1958 - †11-10-2022 


Acto di entiero lo wordo anuncia despues 
Adres pa condolencia: Tamborstraat # 1 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Obdulio Leoncio 
Geerman 
Mihor conoci como: “Doei” 
*12-09-1936 - †12-10-2022 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di: 


Maria M. Wester 
Mihor conoci como “Chichi of Merci” 
*17-02-1956 - †13-10-2022 


Acto di entiero lo wordo anuncia despues 

AWEMainta 
Diasabra, 15 October 2022 


Every life is noted and is cherished, 
and nothing loved is ever lost or perished. 


Gradicimento 


Di profundo di nos curason , nos ta gradici tur persona cu 
di un of otro manera a mustra nan atencion, amor y cariño 
durante bida, fayecimento y entiero di nos defunto stima: 


Angel Ruben Albertus 
*02-10-1944 - †06-10-2022 


Famia kier a duna danki na 
Dr. Joaquin van Trigt, Dr. Lanoy, Dr. Franca 


Na Stichting Edmund E. Harms Foundation 
un danki special pa e cuido 


Na tur esnan cu a manda mensahenan riba whatsapp, 
facebook, carchi, krans y yamada telefonico, 
danki di curason 


Tambe na Aurora Funeral Home 
pa su bon servicio y atencion 


Boso muestra di atencion tabata un gran consuelo pa nos 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di: 


Jan Vroegindeweij 
*11-05-1942 - †12-10-2022 


Acto di entiero lo wordo anuncia despues 


Website: www.awemainta.com 
E-mail:noticia@awemainta.com 


Facebook: www.facebook.com/awemainta 


“Whoever dwells in the shelter of the Most High will rest in the 
shadow of the Almighty.”. 
Psalm: 91 


With deep sorrow but in accordance 
to God’s will we announce the 
passing of: 


Marvlyn Frances 
Thomas – James 
Bettern known as “Marvs” 
*30-11-1957 - †12-10-2022 


Husband: 
Robertson (Tony) Thomas 


Sons: 
Orville Kurt Thomas, Nolan Thomas 


Daughter in Law: 
Mary Ann Thomas-Wong 


Grandchildren: 
Liv Thomas, Religyon Brandon Thomas Webster 


Sisters & Brothers: 
Cecilia James, Daria Eugene, Adele James Benjamin, 
Bentworth (BJ) James, Gerald James. 


Nephews & Nieces: 
Dale (Pancho)James, Kimon Charles, Gaird Charles, 
Swinburne Charles, Jeansy Martina Jr, Jean-Pierre Martina, 
Leslie James, Malik James, Leston James, Orin James, Jari 
Eugene, Claire James, Chrissie Azouz, Adina James, Kayla 
Mc Kennon, Sahara James, Yaena Eugene, Yende Eugene, 
Raquel Benjamin, Alexys Benjamin. 
Brother / Sister-in-Law: Julie Lawrence, Michael Eugene, 
Richard Benjamin, Winnifred Timothy. 


Uncle & Aunts: 
Avelyn Lestrade, Aunt: Sybil Lestrade, and many cousins 
within the Delsol, Lestrade and Bruney families including Curllis 
and Agnes Lestrade. 


Close friends: Ian and Marcella Nelson, Tony Yearwood, 
Marjory Clark, Frenk Van Kan, Mirla de Cuba, Eva & Kelvin 
Francis 


Cousins, friends, acquaintances and neighbours 
Other families. 


The funeral will take place on Tuesday October 18th 2022 
from 2:00 pm to 4:00 pm followed by a memorial service at 
Paradera Church. The burial will proceed at the Catholic 
Cemetery in Paradera. 


We regret that after the funeral we can’t accept 
condolences at home. 
We ask your understanding in case we have forgotten 
anyone in our grief. 

